Mouezh Paotred Breizh - Ti Douar Alre\n7 Penn ar run\nPrezidant : Jos Riou d'ar 02 98 87 85 39 hez. 06 12 29 62 19 - choeur.mpb@orange.fr\nSavet evit mont da bell vro\nKinniget e oa bet e 1993, gant ar gevredigezh kembread “The World Choir”, enni lazioù-kanañ paotred eus Bro- Gembre, Bro-Saoz, Bro-Ganada ha Bro-Aostralia, reiñ lañs d’ul laz-kanañ paotred e Breizh, ‘leh ne oa ket diouzh ar c'hiz. Ar pal a oa sevel ur strollad da vont d’an emvod bras dalc'het e Atlanta e 1994.\nKen plijet eo bet gant e daol-esa, m’eo bet divizet gant ar strollad bodet tro-dro da Yann-Vari Airault, kenderc'hel dindan an anv : « Mouezh Paotred Breizh ».\nKanañ Breizh, ar broioù keltiek; difenn ar glad, ar yezh, lakaat e herezh da zougen frouezh.\nKanaouennou hengounel euz Breiz ha Bro-Gembre a vez kanet gand Mouezh Paotred Breizh. Enoret e vez gand al laz-kana barzed ha troerien evel Visant ha Job Seite, Job an Irien, Glenmor, Xavier Grall, Jean- Pierre Boulic, med ivez sonaozerien ha kempennerien ar vro evel René Abjean, Pierre-Yves Moign, Yves\nElegoet, Patrig Corlay. Kanet e vez ouspenn toniou ar broiou keltieg all ha kanaouennou dastumet da geñver beajou hag emgaviou gand lazou-kana paotred all. Digor eo ivez d'ar zonaozerien yaouank evel Gwenaël Riou pe Goulven Airault.\nE berzh dibar\nDont a ra ar 57 kaner a zo hirio el laz-kanañ eus pep lec'h e Breizh.\nAr pezh a ra liamm er strollad\nKanañ Breizh, gant kanaouennoù hengounel a embann e lorc'h, e istor, e zouar, e yezh, e feiz, e gredennoù start.\nE-pelec'h eo bet o kanañ\nUn tammig e pep lec'h e Breizh, met ivez en diavaezbro : Elzas, Pariz, Baiona, Tarbes, Clamart, Craponnesur- Arzon, Puteaux, Cauterets. En estren-vro : e Atlanta (USA), Riga, Roma, Bro-Gembre, er Republik Tchek, en Asturias, Iwerzhon, Bro-Saoz.\nA viz Gouere 2008 hag 2012\nEo bet anvet Mouezh Paotred Breizh kampion Breizh al lazioù-kanañ e brezhoneg, da geñver Gouelioù Kann al Loar e Landerne.\n1998 : E Pleiben – 2001 : Ganet eo bet – 2004 : Dre ar bed – 2005 : Ce pays vers la mer – 2008 : Liviou an amzer 2009 : Klemmgannou ar Gelted – 2010 : An aval hag ar c’halis – Paradis des celtes - 2012 : Micheriou hon tadou, les métiers de nos pères.


Caesalpinia echinata, e kêr Vitória.\nCaesalpinia echinata zo ur wezenn, anvet ivez koad Brazil, koad Pernamboug, koad Nikaragwa, a orin eus Nordeste Brazil. Er XVIvet kantved e veze implijet d'ober livaj ruz-gell.\nDont a ra eus kornadoù-bro Bahia, Espirito Santo, Pernambuco ha Rio de Janeiro. Gounezet e vez hiriv e Brazil.\nPa voe kavet ar gwez-se gant Portugaliz war aodoù Suamerika, e voent anvet pau-brasil, diwar pau a zo bazh e portugaleg ha, dre astenn-ster, kement ha gwezenn, ha brasil a deufe eus brasa, hag a dalvez kement ha regez.\nPau brazil eta e oa an anv kentañ anavezet dre ma veze implijet ar rusk da livañ danvez d'ober dilhad, hervez gizioù ar givijerien. Kenwerzh ar c'hoad brazil eo bet ar c'hentañ obererezh ekonomikel e Brazil, a-raok gounezerezh ar c'hotoñs. Gwezenn vroadel Brazil eo ar wezenn Caesalpinia echinata .\nGwenanenn war-dro ur vleuñvenn, Liorzh Louzoù São Paulo\nKef ur wezenn, Liorzh Louzoù São Paulo\nFrouezh, São Paulo\nLiorzh Louzoù São Paulo\n↑ e Geriadur Gregor Rostren, p. 117, e kaver ar stumm Coad-brisilh, troet "bois de Bresil, bois rouge"\nAdtapet diwar « https://br.wikipedia.org/w/index.php?title=Caesalpinia_echinata&oldid=1957238 »


Aviel hervez sant Lukaz - Pennad 24 - Le Diocèse de Quimper et Léon\nAccueil - Les évangiles en breton - An Aviel hervez Sant Lukaz - Aviel hervez sant Lukaz – Pennad 24\n— « Chom ganeom, rag deuet eo an abardaez hag an deiz a zo dija war e ziskar ». Hag ez eas tre evid chom ganto.30 Ha setu, e-pad m’edo ouz taol, o veza kemeret ar bara e rentas bennoz hag o veza e dorret her roaz dezo .\n— « Evel-se eo merket er Skritur Zakr, e-noa ar Zalver da houzañv ar maro ha da zevel a varo da veo d’an trede deiz, 47 hag e tlee ar cheñch buez evid ar pardon euz ar pehejou beza prezeget en e ano, d’an oll boblou, ha da genta e kêr Jeruzalem.48 « C’hwi eo a zo lakeet da dést a gement-se. 49 Emaon o vond da zigas deoh promesa va Zad . Ha c’hwi, chomit e kêr beteg ma vo deuet deoh an nerz euz an Neñv ».\nPennad 23 Notennou


Kaozeal:Dramm - Wikipedia\nEzhomm he deus ar bajenn-mañ bezañ frammet gwelloc'h. --Fulup 8 Kzu 2007 da 22:50 (UTC)\nohnergobvropizshioub'rnyhpnhpjd,hp^j^jhpyjpojdt[[Media:--92.129.31.243 5 Mez 2009 da 11:55 (UTC)Skouer.ogg#REDIRECT Insert text]]\nD'am soñj n'eus ket da ziverkañ netra diwar ar pajennoù-mañ. Se zo kaoz em eus adlakaet an danvez tennet. Bianchi-Bihan 5 Mez 2009 da 16:12 (UTC)\nD'am soñj ez eus da ziverkañ pa vez skrivet n'eus forzh petra gant un den () hag en deus eñ diverket ar bajenn a-bez evit lakaat ur skrid digomprenus p'emañ ar wikipedia-mañ e brezhoneg. m'oa ket gwellet n'oa an den-se diverket skridoù un implijer all, adlakaet em bije anezho 'vel-just, dav din bezañ aketusoc'h marteze. Me 'zo evit mirout skridoù Fulup ha skarzhañ reoù an implijer dizanv. Ar bajennoù kaozeal a zo graet evit kaozeal, n'int ket graet evit embann n'eus forzh petra (lec'hiennoù all a-walc'h a zo dija evit ober kement-mañ), pa skriver war bajenn kaozeal ur pennad eo evit komz eus ar pennad-se resis hag ar pezh a vez kavet e-barzh.--Gwendal 5 Mez 2009 da 18:24 (UTC)\nKompren a ran da savboent, marteze eo hini tud all ivez, met n'on ket a-du ganit, hag atav em eus bet difennet kement-mañ:\n1° Graet eo ar pajennoù-mañ evit ma c'hallfe an dud reiñ o ali, ne vern petra e vije;\n2° mat eo diskouez d'an holl petra eo ali tud zo, rak a bep seurt zo: darn a blij dezho teurel kunujennoù, lod all tufañ war ar brezhoneg, ha me oar.\n3°Re a dud a gav dezho n'eus ket a freuzerien nag a enebourien d'ar wikipedia brezhonek. Gwir eo n'eus ket kalz anezho, met dont a reont en-dro bep an amzer. Mat eo d'an holl gwelout anezho.\n4°Ma'z eo ret diverkañ e karfen e vefe diviz meur a zen, ha n'eo ket hini unan hepken. Bremañ, ne savin na biz na dorn enep un diviz graet gant daou zen. Met hini unan hepken a gavan un tamm prim ha skañv. Setu perak. Bianchi-Bihan 5 Mez 2009 da 21:33 (UTC)\nTaolet am eus ur sell war ar bajenn hag a ro hag a tispleg politikerezh wikipedia e-keñver ar bajennoù gaozeal (amañ). Sklaer a-walc'h e seblant bezañ:\nGraet eo ar pajennoù-mañ evit ma c'hallfe an dud reiñ o ali, gwir eo, met dav eo dezho (skrivañ a ran en-dro ar pezh a zo skrivet war Wikipedia:Pajenn gaozeal) derc'hel d'an tem: Ar bajenn gaozeal stag ouzh ur pennad a zo graet evit komz eus ar pennad, ha n'eo ket eus traoù all, re bell diouzh ar gaoz, nag evit flapañ na klakennat. Gwellaat ar pennad eo ar pal da dizhout, netra ken. Ma z'eo ur poent hollek a fell deoc'h sevel, kit d'an davarn. Ur gaozeadenn re hollek pe hep liamm gant ar pennad a c'hell bezañ kaset d'al lec'h dereat gant ur merour gant ma lavaro fraezh petra en deus graet.\nN'eo ket talvoudus d'am soñj gouzout hag embann ez eus freuzerien hag enebourien d'ar wikipedia brezhoneg, evit pep dañvez, aozadur ha me oar ez eus enebourien ha freuzerien.\nAr gaozeadenn-mañ n'eus netra d'ober amañ a-benn ar fin...\nMa'z eo ret leuskel skridoù vandaled e karfen me ivez e vefe diviz meur a zen.--Gwendal 8 Mez 2009 da 19:01 (UTC)\nSevel ar gaoz en davarn. Ne welan nemet se d'ober. Bianchi-Bihan 9 Mez 2009 da 03:33 (UTC)\nPe e pajenn kaozeadenn ar bajenn Wikipedia:Pajenn gaozeal?--Gwendal 9 Mez 2009 da 17:05 (UTC)\nAdtapet diwar « https://br.wikipedia.org/w/index.php?title=Kaozeal:Dramm&oldid=1137555 »


Mignoned ar Redadeg - Redadeg\nDegemer al lec’hienn > br > Mignoned ar Redadeg\nEr rubrikenn-mañ e vo kavet keleier a bep seurt diwar-benn :\nar redadegoù arall en Europa\nar c’hevredigezhioù o tiorren ar yezh e Breizh\nkeleier Breizh, Bro C’hall, Europa, er bed,\ntemoù a blij deomp kalz...\nPal ar rubrikenn : sevel liammoù, eskemm, bevañ a-gevred\nEvel an holl-re o deus anavezet Céline, glac’haret-bras omp o klevet eo aet Céline d’an Anaon. Ur blijadur eo bet ober anaoudegezh ganti da vare ar Redadeg. Deuet e oa e darempred ganaeomp gant ar raktres Comparsa o lakaat ar re yaouank o tibunañ war skasoù. Ken laouen omp bet da zegemer ar raktres-se evit al loc’hañ e Naoned, an degouezh e Lokoal-Mendon hag e-pad an hent e Douarnenez ha Poullann. Tro e oa evidomp kejiñ outi hag ur gwir plijadur kenlabourat gant Celin. Ur vaouez yaouank leun a … Lenn ar peurrest\nNann d’ar gwaskerezh e Katalonia ! Ya d’ar gwir d’en em dermeniñ evit ar pobloù ! Evit diskouez pegen stag omp ouzh ar c’henskoazell etre ar pobloù, pegen pouezus eo deomp e vefe doujet ouzh an demokratelezh ha d’ar gwir d’en em dermeniñ, ni, kedoderien, arzourien, izili kevredigezhioù, sindikadou pe strolladou politikel zo bodet hiziv e Roazhon a-benn embann hor c’hengred frank gant pobl Katalonia. Referendom ar 1añ a viz Here diwar-benn dizalchiezh Katalonia zo bet lakaet er-maez lezenn gant … Lenn ar peurrest\nRaktres KAMISHIBAI : MERVENT, KLT, SKED, AN OALED Diorren ar brezhoneg Kuzul-Meur departamant Penn ar Bed en deus bet c’hoant abaoe meur a vloavezh da reiñ ul lañs nevez d’ar brezhoneg. 4 c’hevredigezh, dindan sell Ensellerezh an Deskadurezh Stad, Sked, Mervent, KLT hag An Oaled a zo o labourat er skolioù publik youlek evit lakaat da dañva ar yezh hag ar sevenadur e kelc’hiadoù 1, 2 ha 3. War-dro 8 000 bugel o devez tro da gemer perzh er c’hentelioù-se, renet gant un 30 kelenner bennak. Pal an … Lenn ar peurrest\nSul 6 a viz Mae 2018\nKinnig a reomp deoc’h haiku e brezhoneg ha gallaoueg evit lidañ 10 vloaz ar Redadeg ! Kinnig a reomp deoc’h ivez programm festival Taol Kurun http://taolkurun.free.fr/ traduction breton-français : cliquez ici traduction gallo-français :cliquez ici


Pempvet Kendael ar Studierien Geltiok da vezañ dalc’het e Glasc’ho\nAccueil / Lec'h / Etrebroadel / Pempvet Kendael ar Studierien Geltiok da vezañ dalc’het e Glasc’ho\nFañch Bihan-Gallic 13 January 2017\nAbaoe pemp bloaz bremañ e vez aozet ur c’hendael gant Kevredigezh ar Studierien Geltiok eus ag Iwerzhon ha Breizh-Veur (Association of Celtic Students of Ireland and Britain). Dalc’het e vo e Skol-Veur Glasc’ho, Bro-Skos, adalek ar 24 betek ar 26 a viz Meurzh 2017. Bez eo pal ar c’hendael bodañ ar studierien hag an enklaskerien yaouank a labour diàr danvez yezhoù, istorioù ha sevenadurioù ar Gelted a-wechall hag a-vremañ. Siwazh ne vez ket gwelet kalz a Vretoned e seurt kendaelioù, daoust ma vez degemeret (ha troet àr-ar-prim !) prezegennoù e brezhonog abaoe kendael Galway, dalc’het en Iwerzhon warlene. Moarvat ne vez ket skignet mat a-walc’h er Vro keleier diàr-benn ar pezh a reer e tu-all ar mor.\nN’eus studi keltiok da vat ebet e Breizh, memes mard eus kreizennoù enklask e skolioù-meur Roazhon ha Brest. Gwall alies avat e vezont troet àr danvez Breizh hag ar brezhonog a-vremañ, hep mont re-bell àr danvez ar broioù all. Da skouer e vank c’hoazh deomp embannadurioù a-vremañ buhezioù latin hor sent eus ar Grennamzer. Ne vez ken kinniget ar c’hembraog e skolioù-meur Breizh abaoe un nebeud bloavezhioù, hag en arvar eo dazont an iwerzhonog e Roazhon abaoe ebarzhiañ ar Master er studioù iwerzhonat (Master en études irlandaises) er Master e studioù ar bed saoznok (Master aire anglophone). Sur a-walc’h eo e vo gwelloc’h stad ar studioù keltiok e Breizh ma vefe ebarzhiet hon enklaskerien yaouank e rouedadoù Iwerzhon ha Breizh-Veur.\nSed amañ gant ar c’hendael-se un dro vat da gregiñ e-barzh ar jeu. Serret e vo ar galv da gemer perzh d’ar 16 a viz C’hwevrer, met degemeret e vo pep hini da selaou ha da gaozeal gant ar brezegennourien hag an arvesterien. Kas a c’heller kinnigoù da brezegenniñ e brezhonog, kembraog, iwerzhonog, gouezelog Bro-Skos, ha saoznog. Ar re a fellfe dezho kinnig un dra bennak e kerneveurog pe manavog a c’hell hen ober ma kasint un droidigezh saoznog. N’eo ket bemdez e kaver tro da gaozeal e kement a yezhoù keltiok en ur vodadenn skolveurel !\nKavout a c’heller muioc’h diàr-benn ar c’hendael aze : http://celticstudents.blogspot.co.uk/\nBrav e vefe sellout ur c’hendael a zeu aozet e Breizh da ziorren dazont ar studioù keltiok en Arvorig.\nShare the post "Pempvet Kendael ar Studierien Geltiok da vezañ dalc’het e Glasc’ho"


Llywel zo ur gêriadenn hag ur gumuniezh eus Kembre, e kreisteiz Powys. Emañ er c'hornôg da Bontsenni. Er gumuniezh emañ, ouzhpenn kêriadenn Llywel hec'h-unan, kêriadenn Trecastell. Leun a venezioù bihan eo ar c'hornad, en o zouez Fan Brycheiniog, kern uhelañ ar Mynydd Du.\nDa Sant Dewi eo gouestlet iliz Llywel. Er vered emañ bez ar skrivagner David Owen (Brutus). Ur maen zo bet kavet e Llywel, warnañ un enskrivadur Ogham, gant ar gerioù MACCVTRENI ha SALICIDVNI, anvioù-tud moarvat. Emañ ar maen-se er British Museum abaoe 1878.\nE 2011 e oa 497 a dud o chom e kumuniezh Llywel ha 125 anezho a oa kembraegerien (25,8%).\n↑ standing stone / gate-post. British Museum.\nAdtapet diwar « https://br.wikipedia.org/w/index.php?title=Llywel&oldid=1978187 »


Stumm eus an 11 Gen 2009 da 18:46\n177 okted lamet , 13 vloaz zo\nStumm eus an 11 Gen 2009 da 18:43 (kemmañ)\nStumm eus an 11 Gen 2009 da 18:46 (kemmañ) (dizober)\nMemes ma Itron Kervella eo boazet da dro levrioù pe da embann anzhañ, erruet eo dezhi da skriv levrioù, da skouer ’’La Cuisine Des Celtes ’’, ul levr kegiñ, e galleg, ’’un digarez da reiñ da anavezout ar c’helc’h bro keltiek’’, hag ivez pennadigoù war he beaj er vro an Hanternoz pe er vroioù Reter Europa ; tammoù eus ar bad a blij kalz dezhe.\nDiv goullen da Riwanon Kervella :\nPeseur sell a zo ganeoc'h war al lennegezh vrezhoneg ?\nAl lennegezh vrezhonek a zo fonnus a-walc’h, n’eus bet koulz lavarout troc’h ebet e istor ar yezh skrivet a-hed ar c’hanvedoù. Dre al lennegezh e komprener istor Breizh hag hini ar bobl, an darvoudoù a zo bet c’hoarvezet ha temz spered an dud da vareoù resis. Gwerzioù kozh sant Telo pe sant Ronan, koulz hag ar Rannoù a gaver er Barzhaz Breizh pe c’hoazh kalz tostoc’h diouzhimp skridoù Jakez Riou pe Jarl Priel a chomo bev da viken hag a vo lennet bepred gant ar memes plijadur.\nAdtapet diwar « https://br.wikipedia.org/wiki/Dibar:MobileDiff/435578 »


Nomenoe oe/Pempvet arvest - Wikimammenn\nNomenoe oe/Pempvet arvest\nSkrid ha Skeudenn, 1941 (p. 71-84)\n◄ Pevare Arvest Pempvet Arvest C’houec’hvet Arvest ►\nEn ostaleriou. Ar gouerien, gwazed ha maouezed oc’h eva hag o c’hoari ’ c’hartou hag o kana.\nN’eo ket c’houi, Yann, eo bet darbet d’ho preur mont ivez da archer ?\nMont da archer pe da vengleuzier, da zibab en doa, rak re vihan e oa an tiegez evidomp hon daou abaoe m’hon eus, en hevelep deiz, kemeret an diou c’hoar da bried. Dre ma oan ar breur hena, an tiegez a oa d’in da dalvezout.\nHag e tibabas ho preur mont da denna an tao eus ar mengleuziou ?\nDre geuz ha dre ret… An nozvez kenta p’edont en o gwele, hag o vont da seveni gant furnez sakramant ar briadelez, e wreg a reas d’ezañ toui na vije ket aet biken da archer. — « Goulennet em eus va flas, emezañ, gwall nec’het. — « Te a nac’ho da blas, emezi, araok ma vin, penn-kil-ha-troad, gwreg d’it, dirak Doue. Ma ne blij ket d’it, me a yelo warc’hoaz vintin, da gavout an Aotrou Konwoion da c’houlenn gantañ an divorza. »\nVa breur, tommet e wad, ha mall gantañ beza dimezet, penn-da-benn, a asantas hag a douas mont da labourat er mengleuziou. Va c’hoar-gaer, laouen bras, a ziskouezas d’ezañ, neuze, eur valetenn a-istribilh ouz ar voger ha, war c’horre an armel, eur podig houarn, ruz-livet. « Er valetenn-se, emezi, e lakai bara amanennet hag, er podig, soubenn vat. » Hag, en eur ziroll da c’hoarzin, va c’hoar-gaer a lazas ar goulou… Ha goude, en denvalijenn, e voe bet eun abadenn c’hoari ha pokat.\nKaer eo da selaou. Koulskoude ne oan ket o soñjal e vije bet displeget d’in hizio… Pa lavaren d’eoc’h : N’eo ket c’houi, Yann, eo bet darbet d’ho preur mont ivez da archer, ken d’eoc’h beza lavaret d’in : ya, ha netra ken. Respontet em bije : gwell a se evitañ hag\nevit e familh p’eo gwir en deus nac’het e blas.\nGwell a se evitañ, marteze ; evit e familh, avat…\nEvit e familh e vije bet eun dizenor ruz… Eun archer n’eo ket eun den : kredit ac’hanoun. En eur veva atao e kompagnunez an dud fall, penaos e c’hellfe e spered chom mat ? Me a lavar d’eoc’h, e galleg fraez : eun archer a zo eun den foutu. Evit d’ezañ da genta da veza eur spered uhel, e teu, bep eun tamm, da veza eur mell genaouek. Hag es eo kompren : kenta tra a vez graet d’ezo eo spaza o spered.\nHoll, o c’hoarzin.\nSpaza d’ezo o spered !…\nYa ! spaza o spered. Ma n’ouzon ket penaos, gouzout a ran avat, e vez graet.\nDre sorserez marteze ?\nAn archer genaoueka, an hini a zo war ar blasenn… Ar maout a yafe gantañ, ma vefe kenstrivadeg.\nNa hopit ket ken herr ; me a zo bet skoet gant eun taol gwad.\nHa me am eus kroget en ho penn.\nHa me en ho treid.\nYann ha Youen\nHag hon daou hon eus douget ac’hanoc’h… betek ti ar medisin !… (Diroll a reont da c’hoarzin.)\nDour fresk, dour fresk war choug e gil !\nDour fresk war choug va c’hil ha chufere e toull va gouzoug… (Eva a ra eur skudellad. Da vestrez an ti) : Goullo eo va skubell.\nPanevedoun, e oa kollet e dog boulouzenn, bloukenn hag all. (C’hoarzin a ra).\nVa fri o wada ; va genou oc’h eva…\nHa me o rei skoazell da zougen ha da eva…\nHa me a zo dougerez !\nHa me a zo pec’herez !\nEiz miz hanter o tougen… va brilli em c’horkenn. (Tenna a ra ar brilli a zindan he c’horkenn.)\nHa me am eus graet eur pec’hed bras, er beure-mañ, e foz an hent bras !…\nE foz an hent bras, pec’hed ar vamm Eva. Evomp da yec’hed ar paour kaez Eva.\nFañch, Youen, Yann ha Job\nEvomp e ti ar medisin.\nSeza ha Maivon\nHa me a ev, en iliz, e-tal ar gador-govez.\nHag an archer-se en deus kredet ac’hanomp !…\nEvomp da yec’hed breur Yann, p’eo gwir e nac’has mont da archer. (Eva a reont ; mestrez an ti a ziskarg d’ezo chufere en o skudilli.)\nHoll o kana hag o korolli\nGwell eo o ! gwin gwenn barr\nGwell eo, o ! gwin gwenn barr.\nTan, tan, dir o ! dir… (Hag all).\n(Goude, ar baotred a azez ouz taol).\nAe ! paotred, kendalc’homp gant ar c’hoari ’ c’hartou. D’in eo an dourn.\nHa d’in da drouc’ha.\nHa d’in da c’hoari… (C’hoari a ra) An dek pikez.\nHa petra ’ c’hoariin-me ? N’em eus ket zoken eur gartenn vat.\nKartenn vat ebet, hag e welan tri roue en e c’hoari !\nTri roue ? Tri Nomenoe moarvat. Kartennou fall ruz. Ne c’hoariin ker gant Nomenoiou. (Banna ’ ra e gartennou war an daol.)\nHoll o kana adarre hag o korolli\nEun taol gwad dizañjer ha marc’had mat.\nHa me da zoug dre da choug.\nHa me kement all dre ar penn all.\nYann, Fañch, Youen ha Job\n…Va fri o wada…\n…Ar medisin ha va brilli…\n…Va fec’hed marvel hag an tad kovesour…\n…O deus kemeret lojeiz e boulienn an archer.\n(C’hoarzadeg. Eva a reont. Yec’hedou. Kan ha koroll.)\n(An Aotrou ’n Eskob a dremen, er-maez, e-biou d’ar prenestr.)\nPssst ! An Aotrou Konwoion ! (Konwoion en ti).\nSafar ha cholori e gleven bremaik, en ostaleri an Trilonk. Den ne respont bremañ ? Gwall sioul ha gwall davedek oc’h deût da veza war eun dro, evit beza dibec’hed… Atao en ostaleriou, hag atao an hevelep re : Yann, Youen, Fañch, Job ha maouezed zoken. Mezus eo : Madalen, Seza ha Maivon…\nAn heol a zeve war ar blasenn, Aotrou ’n Eskob, ha sec’hed a oa deût d’imp.\nHag eo diaes chom hep eva ?\nKen diaes ha derc’hel eur bramm war beg eun ibilh, respet d’eoc’h, aotrou ’n Eskob.\nIbilha ’ rin ho prammou, me. (Rei a ra d’ezañ eun taol troad en e benn adreñv.)\nBennoz d’eoc’h, aotrou ’n Eskob. (Fañch a chom azezet.)\nKonwoion, da Yann\nHa c’houi a zo bet skoet gant eun taol gwad ?\nFeiz, bet darbet d’in, aotrou ’n Eskob.\nHa gant an heol o tevi, fri Seza a wade ?…\nDarbet d’ezañ, e gwirionez, aotrou ’n Eskob.\nDarbet d’ezañ… Darbet d’in… Ha c’houi Maivon, ha kavet hoc’h eus ar pez hoc’h eus kollet ?\nO ! Aotrou ’n Eskob, n’em eus na kavet na kollet…\nN’eo ket c’houi a oa dougerez, bremaik ? Ha Madalen bet darbet d’ezi, hervez ma lavare ?… Ha ! bremañ e stouit ho penn hag e chomit dilavar ?… Eur vez eo d’eoc’h… Selaouit eta… Me a zo apotiker, medisin ha kovesour, ha setu amañ al louzou… (O boutaoui a ra.) Savit ha distalit ! Koll a ran amzer o sermoni, bep sul, diwar-benn ar vezventi… N’oc’h ket evit disterna zoken. Yann, pet bailhad hoc’h eus evet, pelloc’h ?\nYann, en eur vesteodi\nO ! n’em eus ket evet, hizio, ouspenn dek skudellad.\nChufere bervet mat ?\nJistr plat, aotrou ‘n Eskob.\nHag ar jistr plat a vir ouzoc’h sevel ?\nEmaoun savet em sav, aotrou ’n Eskob…\nNe welit kel zoken ho stad.\nGwelout a ran kenkoulz ha ma klevan, ha me a lavar d’eoc’h emañ ho paz eskob war ho penn hag ho poned kornek en ho tourn. (Konwoion a ro d’ezañ eun taol baz war e benn.)\nSetu aze war ho penn, ar vaz a welit war va hini. Plijout a ra d’eoc’h ?\nYa, ya, aotrou ’n Eskob. (Mont a ra er-maez.)\nAr gwella louzou evit ar baotred-mañ a zo ar votez hag ar fust. (Rei a ra eun taol baz-eskob da Fañch.)\nSevel a ran, aotrou ’n Eskob. (Ober a ra an azvan da sevel.)\nHa c’houi, Fañch, n’oc’h ket savet c’hoaz ?\nEo, eo, aotrou ’n Eskob ; emaoun aet kuit. (Fañch a sav hag a azez war eun dro.)\nEur bannac’hig am eus c’hoaz da eva.\nNa bannac’h na tra.\nMar deo komandet, me a baeo. Kuit !\nEmañ an itron o tont gant he ficher.\nSetu amañ, Youen, chufere nerzus. (An Aotrou ’n Eskob a grog er picher hag a lonk ar chufere.)\nDoue ho paeo, itron.\nBremañ avat, ez an war-eeun d’ar blasenn. (Da Fañch) N’ouzoc’h\nket an enor bras en deus graet d’in an aotrou ’n Eskob ?\nAn Aotrou ’n Eskob en deus evet va banne.\nKonwoion, da Fañch\nHa c’houi e chom staget ho reor ouz ar skaoñ ?\nBanneou am eus evet, hag unan all am boa c’hoaz da eva… (Kinnig a ra e vanne d’an Aotrou ’ n Eskob.) Evit anezañ, Aotrou ’n Eskob, evit ober plijadur hag enor d’in. (An Aotrou ’n Eskob a grog er skudell hag he bann ouz darou al leur-di. Fañch o vesteodi.) Bennoz Doue… Aotrou ’n Eskob… re em boa… evet…\nO ! va skudell !\nPeoc’h d’in gant ho skudell, pe n’ho pezo ket ho pask, er bloaz a zeu. (Kemer a ra krog en everien ha gwinta a ra anezo er-maez a daoliou baz hag a daoliou treid.) Er-maez ! er-maez ! pe, amañ, e vo emgann Ballon, bremaik. (Cheñch a ra penn d’an taoliou ha d’ar skiñvier.)\nO ! Va skudilli !\nKonwoion, d’an ostizez\nN’en em chalit ket : ho kwaz, evit e gargou, a raio, evit an digoll, eun devez labour nebeutoc’h war an hent bras.\nDaou zevez hoc’h eus lavaret, Aotrou ’n Eskob ?\nC’houi a gomz, maouez, dre c’haou ha dre laer… Kent, ho kwaz a rae pemp devez ar bloaz war an hentou bras ; hiviziken avat, e raio dek devez leun… Klevet hoc’h eus ?… Kousta a ra kaer ober bisk gant an Aotrou ’n Eskob… (D’an everien.) Hag an hini ne vo ket en em dennet, a-benn eur vunutenn amañ, eus ostaleri an « Trilonk », a raio dek gwech dek. (Ar gouerien en em denn, prez warno.) Servichit d’in, ostizez, eur banne flip ; eur mell banne. Dont a ra tomm d’in o klask furaat an dud sot. (An ostizez a ziskarg d’ezañ eur skudellad flip. An Aotrou ’n Eskob a ev.) Rabati an ran d’ho kwaz eun devez labour leun. D’an navet devez eta, kerkent aet an heol da guzat, e sammo war e skoaz e drañch hag e bal hag e vo graet gantañ e zeveziou kargou betek ar bloaz a zeu.\nNao devez labour leun, elec’h pemp evel kent… Emberr, en ti-mañ me ’ bako bazadou…\nAdtapet diwar « https://br.wikisource.org/w/index.php?title=Nomenoe_oe/Pempvet_arvest&oldid=58894 »\nNomenoe oe !\nKemmoù diwezhañ degaset d'ar bajenn-mañ d'an 28 Kzu 2013, da 18:09.


"GanTz" .:Cap:. 15\npor YanxWorld 1 213 el Miér Ene 06, 2010 12:51 pm por YanxWorld\npor YanxWorld 1 101 el Miér Ene 06, 2010 6:23 am por <JhonK!>\n"GanTz" .:Cap:. 25\npor YanxWorld 0 96 el Miér Ene 06, 2010 3:54 am por YanxWorld\npor YanxWorld 0 72 el Miér Ene 06, 2010 3:53 am por YanxWorld\n"GanTz" .:Cap:. 23\npor YanxWorld 0 65 el Miér Ene 06, 2010 3:52 am por YanxWorld\n"GanTz" .:Cap:. 22\npor YanxWorld 0 69 el Miér Ene 06, 2010 3:52 am por YanxWorld\npor YanxWorld 0 107 el Miér Ene 06, 2010 3:51 am por YanxWorld\n"GanTz" .:Cap:. 20\npor YanxWorld 0 74 el Miér Ene 06, 2010 3:51 am por YanxWorld\n"GanTz" .:Cap:. 19\npor YanxWorld 0 74 el Miér Ene 06, 2010 3:50 am por YanxWorld\n"GanTz" .:Cap:. 18\npor YanxWorld 0 83 el Miér Ene 06, 2010 3:49 am por YanxWorld\n"GanTz" .:Cap:. 17\npor YanxWorld 0 85 el Miér Ene 06, 2010 3:47 am por YanxWorld\n"GanTz" .:Cap:. 16\npor YanxWorld 0 108 el Miér Ene 06, 2010 3:46 am por YanxWorld\npor YanxWorld 0 94 el Miér Ene 06, 2010 3:32 am por YanxWorld\n"GanTz" .:Cap:. 13\npor YanxWorld 0 80 el Miér Ene 06, 2010 3:31 am por YanxWorld\npor YanxWorld 0 90 el Miér Ene 06, 2010 3:30 am por YanxWorld\npor YanxWorld 0 68 el Miér Ene 06, 2010 3:30 am por YanxWorld\n"GanTz" .:Cap:. 10\npor YanxWorld 0 67 el Miér Ene 06, 2010 3:29 am por YanxWorld\n"GanTz" .:Cap:. 9\npor YanxWorld 0 71 el Miér Ene 06, 2010 3:29 am por YanxWorld\n"GanTz" .:Cap:. 8\npor YanxWorld 0 76 el Miér Ene 06, 2010 3:28 am por YanxWorld\npor YanxWorld 0 82 el Miér Ene 06, 2010 3:27 am por YanxWorld\npor YanxWorld 0 73 el Miér Ene 06, 2010 3:26 am por YanxWorld\npor YanxWorld 0 79 el Miér Ene 06, 2010 3:26 am por YanxWorld\n"GanTz" .:Cap:. 4\npor YanxWorld 0 76 el Miér Ene 06, 2010 3:25 am por YanxWorld\npor YanxWorld 0 73 el Miér Ene 06, 2010 3:24 am por YanxWorld\n"GanTz" .:Cap:. 2\npor YanxWorld 0 70 el Miér Ene 06, 2010 3:23 am por YanxWorld\n"GanTz" .:Cap:. 1\npor YanxWorld 0 84 el Miér Ene 06, 2010 3:21 am por YanxWorld\nKajo » Mundo Anime » Gantz » Anime


Styks - Wikipedia\n(Adkaset eus Stiks)\nStyks (henc'hresianeg : Στύξ, Styx) a oa un nimfenn, merc'h da Okeanos ha Tethys e mojennoù Hellaz kozh. Anv ur stêr eus an Ifernioù e oa ivez.\n1 Styks, nimfenn\n1.1 Ar vojenn\n2 Ar stêr\nStyks, nimfenn[kemmañ | kemmañ ar vammenn]\nOrgediñ outi a reas an Titan Pallas, mab da Grios. Gantañ he doe pevar bugel : Zelos (an Treflamm), Kratos (ar Galloud), Bia (an Nerzh) ha Nike (an Trec'h).\nD'ar mare ma rankas Zeus brezeliañ ouzh an Ditaned e tegouezhas da gentañ, gant he bugale, da skoazellañ mestr an doueed. Evit he zrugarekaat e reas anezhi liamm sakr promesaoù an doueed : ne oa ket gwashoc'h kastiz eget an hini roet d'an dud a dorre o fromesa pa veze touet en hec'h anv. Leoù Zeus e-unan n'hallent ket bout torret.\nAr stêr[kemmañ | kemmañ ar vammenn]\nTreuziñ ar Styks (1861), gant Gustave Doré.\nMestrez ur feunteun en Arkadia e oa ivez. Redek a rae an dour anezhi d'ober ur wazh a yae en ur frailh hag a gase d'an Ifernioù, hag eno e teue da vezañ ur stêr ledan, stêr veur an Ifernioù, ar Styks.\nEvit ma vije trec'h an haroz Ac'hilleüs en emgann atav e voe glebiet gant e vamm Tethys e dour ar stêr Styks. Nemet derc'hel ar babig dre e seul a rae ar vamm, ha dre aze eo e voe lazhet.\nAbalamour da se eo ar Styks stêr an dud varv ivez.\nAdtapet diwar « https://br.wikipedia.org/w/index.php?title=Styks&oldid=1770800 »\nKemmoù diwezhañ degaset d'ar bajenn-mañ d'an 24 Gwe 2017, da 14:12.


Apollodoros Aten - Wikipedia\nApollodoros Aten (Ἀπολλόδωρος / Apollódôros e gregach), ganet war-dro 180 kent JK, ha marvet war-lerc'h 120 kt JK en Aten, a oa ur yezhadurour hellazat en IIvet kantved kt JK. Apollodoros Aleksandria a vez graet anezhañ a-wechoù, dre ma oa staliet eno. Asklepiades e oa anv e dad.\nDiskibl e oa da Diogenes Babilon, Panaitios ar Stoikour, ha da Aristarc'hos Samothrake en Aleksandria. E 146 kent JK e kuitaas ar gêr-se, pe e tec'has anezhi, moarvat da vont da b-Pergamon, hag alese da Aten. Eno neuze e tremenas an darn vrasañ eus e vuhez, hag e savas skridoù a zeskadurezh.\nKronika (Χρονικά), un istor Hellaz e gwerzennoù iambek a yae eus dibenn brezel Troia (XIIvet kantved kt JK) betek ar bloavezh 144 kent JK, savet diwar labourioù koshoc'h Eratosthenes Kyrene. Ar bloavezhioù a ouzer abalamour d'an daveoù da arc'honed Aten. Ur bloavezh hepken e chome un arc'hon e karg, ha gant-se o deus gallet an istorourien resisaat eus peseurt bloavezh e veze graet anv gant Apollodoros. Dediet eo an oberenn da Attalos II Filadelfos.\nDiwar-benn an Doueed (Περι θεων), un istor eus relijion Hellaz, a voe kemeret harp warnañ gant oberourien evel Philodemos.\nKen brudet e oa e zeskadurezh ma voe drevezet e oberenn, ha faziet a-wechoù diwar-benn ar skridoù savet gantañ. An dastumad mojennoù lakaet war e gont, hag anvet Bibliotheke, a vije bet skrivet kalz diwezhatoc'h : anv zo en oberenn eus ur skrivagner roman, Castor ar bloazdanevellour (Kastor Rodos), a veve en amzer Cicero, er Iañ kantved kt JK, pa oa marvet Cicero er bloaz 43 kent JK.\nPseudo-Apollodoros eo a vez graet eus oberour ar Bibliotheke.\n(en) Troidigezhioù eus kronikoù gresianek\nAdtapet diwar « https://br.wikipedia.org/w/index.php?title=Apollodoros_Aten&oldid=1773936 »\nDernière modification le 29 Her 2017, à 12:53\nKemmoù diwezhañ degaset d'ar bajenn-mañ d'an 29 Her 2017, da 12:53.


Tchagataieg - Wikipedia\nKod SIL CGT\nUr yezh altaek eus is-skourr yezhoù turkek ar reter eo an tchagataieg (chagatai) komzet gwechall e Turkestan. Yezh pennañ an Impalaeriezh Tchagatai e oa ha d'ur yezh lennegel ez eo aet, skrivet gant ar skritur arabek ha levezonet gant an arabeg hag ar farsieg. Disrannet e vez e tri marevezh :\nTchagataieg rak-klasel 1400 - 1465\nTchagataieg klasel 1465 - 1600\nTchagataieg diwezhat 1465 - 1921\nAr marevezh klasel a zeraou gant embannadur barzhonegoù Ali-Shir Nava'i hag echuiñ a ra er XVIIvet kantved pa yeas ar yezh da vezañ muioc'h-muiañ levezonet gant ar rannyezhoù lec'hel. Yezh renerien an Impalaeriezh Voghol e oa ivez. Yezh lennegel ar vro e oa c'hoazh en Ouzbekistan pa voe savet an Unvaniezh Soviedel ; kemeret e voe e lec'h gant an ouzbekeg e 1921.\nUr yezh varv an hini eo.\n1.1 Ar sifroù 0-10\n(tk) Eckmann, J. 2003. Çağatayca El Kitabı [Dornlevr Tchagatayeg]. Ankara: Akçağ\nAdtapet diwar « https://br.wikipedia.org/w/index.php?title=Tchagataieg&oldid=1986911 »


War glask kouevr - Keit Vimp Bev\nDegemerStalLevrioùLevrioù 11-15 bloazWar glask kouevr\nHome / Levrioù / Levrioù 11-15 bloaz / War glask kouevr\nWar-dro 2000 a-raok J.K, e derou oad an arem, e-kichen ar C’harn Vras,he deus Lenn, ur plac’h yaouank, ur bern traoù d’ober goude marv he mamm. He zad ne soñj nemet er c’hailh-staen en deus kavet tost ouzh ar Mein-hir gwenn hag en tammig kouevr a zo bet roet dezhañ war an Enez Veur (Breizh Veur a-vremañ).\nFellout a ra dezhañ ober arem… Ret e vo da Lenn yaouank, mont da glask muioc’h a gouevr gant he mignoned, pelloc’h e kornôg an Enez Veur (Bro Gembre a-vremañ).\nLivourez ha skrivagnerez evit ar yaouankiz eo Armel le Sec’h. Bet eo bet bez-prezidantez rann « Art et Architecture » e Skol-Uhel ar Vro. E-pad meur a vloaz, eo bet e emvodoù ar C’huzul Sevenadurel o tifenn an arzourien.\nKrouet he deus Poellgor an Tarv, l’Académie du Taureau, evit ma c’hellfe an arzourien ober gant ar brezhoneg ivez.\nWar glask kouevr quantity\nISBN: 978-2-86824-352-2 Rummadoù : Levrioù 11-15 bloaz, Nevez, Priz ar Yaouankiz Product ID: 5009\nArmel le Sec’h – Keit Vimp Bev\nDastumad Priz ar Yaouankiz 2022\n11×18 cm / 65 p. / Kein karrez peget\nSkignet gant : Coop Breizh\nRoit an ali kentañ war “War glask kouevr” Cancel reply


Skoazell:Krouiñ ur gont - Wikeriadur\nSkoazell:Krouiñ ur gont\nKrouiñ ur gont implijer\nN'eo ket ret kaout ur gont implijer. Koulskoude e tegas aezamantoù a bep seurt e-giz kenskrivañ gant Wikidemidi. Ha gant nebeutoc'h a dud dizanv e vo nebeutoc'h a gemmoù dizanv da wiriañ.\nPenaos krouiñ ho kont[kemmañ]\nAes-kenañ eo lakaat e anv e-giz implijer er Wikeriadur, evel e lec'hiennoù all Wikimedia. Setu amañ penaos ober :\nKlikit war al liamm « Krouiñ ur gont / en em lugañ » a gaver war holl bajennoù al lec'hienn e krec'h a-zehou.\nKlikit neuze war al liamm « Krouiñ ur gont ».\nSkrivit ar gerioù a zo diskouezet deoc'h (evit stourm a-enep d'ar c'hontoù krouet ent emgefreek).\nEbarzhit un anv implijer a c'hell bezañ hoc'h anv gwir pe ul lesanv, deoc'h da zibab eveljust. Chomit dereat avat, anvioù kunujennus pe feukus a c'hell bezañ degemeret fall-tre ha sur a-walc'h e vo goulennet ganeoc'h dibab unan all.\nTaolit evezh : ne vez ket degemeret nemet an anvioù implijer a grog gant ur bennlizherenn.\nMet gallout a rit implijout tiredoù e-barzh hoc'h anv.\nAliet oc'h da gochañ ar garrezenn « Derc'hel soñj eus ma ger tremen », gant se e vezot luget ent emgefreek dindan hoc'h anv implijer bewezh ma teuot war al lec'hienn.\nN'eo ket ret deoc'h reiñ ho postel ne servij nemet pa fell d'un implijer kas ur gemennadenn brevez deoc'h. Ne vez ket diskouezet ar postel d'an implijerien all morse. Met peurliesañ e tere gwelloc'h ar bajenn implijer ouzh ar pep brasañ eus ar goulennoù.\nKlikit war « Krouiñ ur gont nevez ».\nSetu c'hwi enrollet bremañ ! Sellit pelloc'h evit gwelet an aezamantoù nevez a zo ganeoc'h bremañ.\nAn aezamantoù degaset gant an enskrivadur[kemmañ]\nKerkent ha luget ho peus merzet e teu bremañ c'hwec'h liamm nevez war wel e-lec'h « Krouiñ ur gont / en em lugañ ». Setu int amañ a gleiz da zehou :\nHoc'h anv implijer ma c'haozeadennoù penndibaboù ma rollad evezhiañ ma degasadennoù dilugañ\nUl liamm war-zu ho pajenn implijer bersonel eo. N'eus nemedoc'h a zo aotreet da gemmañ anezhi sañset. Gallout a rit aozañ anezhi evel a girit : lakaat ur ger diwar ho penn, liammoù talvoudus, patromoù personelaet, pe ... netra ebet ma fell deoc'h. D'ho pajenn "gaozeal" e kas al liamm-se. War ar bajenn-se eo e c'hell an holl implijerienn (ha gweladennerien) all skrivañ deoc'h diwar-benn tra-pe-dra. Gallout a rit ober kement all war bajenn gaozeal an implijerien all ma fell deoc'h lavaret un dra bennak dezho. Ar penndibaboù a ro tro deoc'h da bersonelaaat ho titouroù ha neuz ar Wikeriadur war ho skramm. Talvoudus-kenañ eo ar roll-se ha ne zeu ket war wel nemet ma 'z oc'h enrollet : reiñ a ra tro deoc'h da evezhiañ forzh pe bajenn eus ar Wikeriadur ha da welet petra eo bet ar c'hemmoù diwezhañ, gant piv int bet graet ha pegoulz. Evit lakaat ur bajenn e-barzh ar roll-se, n'ho peus ket 'met klikañ war an ivinell ar muiañ a-zehou e krec'h pep pajenn : « evezhiañ ». N'eus nemedoc'h a c'hell mont d'ar bajenn-se. N'eo ken ur roll gant titouroù diwar-benn an holl gemmoù degaset ganeoc'h, hag a c'hell bezañ gwelet gant an holl dre al liamm « Degasadennoù an implijer » a zo diskouezet a-gleiz d'ho pajenn implijer. Pa gliker war al liamm-se e vezer diluget hag e teuer da vezañ dizanv en-dro. Ret e vo deoc'h leuniañ ar c'harrezennoù anv implijer ha ger tremen evit lugañ.\nEn tu-hont d'ar pajennoù-se e vez roet aezamantoù all deoc'h :\nDre m'ho peus un anv implijer bremañ e c'hellit sinañ ho kemennadennoù gant 3 zildenn ( Yun (kaozeal) ) evit sinañ gant hoc'h anv, pe 4 evit lakaat hoc'h anv hag an deiziad.\nAr pennadoù o-unan, ne vezont ket sinet morse. N'eus ket ezhomm : enrollet e vez pep kemm asambles gant anv ar c'henlabourer.\nEvel ma 'z eus bet lavaret amañ a-us e vez staget hoc'h anv ouzh kement kemm degaset ganeoc'h abalamour d'ar wikidemidi all da c'hellout mont aesoc'h e darempred ganeoc'h e-touez traoù all.\nGallout a rit adenvel pajennoù n'eo mat o anv (gant ur fazi reizhskrivañ da skouer). Gant an ivinell « adenvel » e vez graet kement-se.\nMet n'hallit ket lemel pajennoù : n'eus ket 'met ar verourien a zo aotreet d'en ober. Ar verourien a zo anezho implijerien evel ar re all a zo bet kavet dellezek gant ar gumuniezh (dre vouezhiañ) da c'hellout lemel pajennoù 'zo.\nAdtapet diwar « https://br.wiktionary.org/w/index.php?title=Skoazell:Krouiñ_ur_gont&oldid=18201 »\nKemmoù diwezhañ degaset d'ar bajenn-mañ d'an 17 Du 2007, da 07:30.


Briatadenn - Wikipedia\nDiv vignonez stadunanat oc'h en em vriata.\nUr briata, pe vriatadenn (eus ar verb briata, deuet eus an anv briad, deuet eus brec'hiad, diwar ar ger brec'h) a vez graet pa gemerer un dra bennak, pe un den, etre an divvrec'h.\nEtre tud[kemmañ | kemmañ ar vammenn]\nPa vez daou zen oc'h en em vriata e reont alies gant ur vrec'h en-dro da c'houzoug an den briataet hag unan dindan e gazel, hag e reont ur stardadenn hir pe hiroc'h hervez nerzh o santad. Pokat ha flourañ a c'hall bezañ graet war un dro ivez.\nNeuze e tiskouezont mignoniezh, breudeuriezh, kenhoal pe karantez, hervez o sevenadur. A-wechoù e vez graet ivez evit saludiñ pe evit frealziñ.\nAn Norzhamerikaned zo boas d'en em vriata alies, ar pezh n'eo ket ken boas a se gant an dud e broioù all, pe ne vez ket graet morse ganto zoken, boazioù all ne lavarer ket evel en em stardañ o dorn, joentrañ an daouarn ha/pe stouiñ (en Azia), pe lavarout ur dra bennak.\nBriatadenn div vignonez da zeiz eured unan anezhe.\nBriatadenn daou c'hoarier goude un abadenn beach-volley e Kanada\nDiv c'hoar, livet gant William-Adolphe Bouguereau\nAdtapet diwar « https://br.wikipedia.org/w/index.php?title=Briatadenn&oldid=1950081 »


Kaozeal:Brasília (disheñvelout) - Wikipedia\n(Adkaset eus Kaozeal:Brasília)\nDaoust ha ne vefe ket gwell lakaat un "i" plaen dre ma ne vez ket implijet al lizherenn í e brezhoneg? Skoilhañ a raio furchadennoù al lennerien ouzhpenn. A-walc'h e vefe menegiñ an anv en e stumm portugalek er pennad din-me.--Kadwalan 12 Gwe 2007 da 11:29 (UTC)\nYa, kement-mañ am oa displeget da Rufus: ret sevel pajennoù adkas bewech ma vez implijet en un titl ul lizherenn na vez ket kavet e brezhoneg. Evel-se e vez doujet d'ar reizhskrivadur gwir hep na vije ur skoilh d'al lenner. Benoni (Kaozeadenn) 12 Gwe 2007 da 12:04 (UTC)\nUr reizhskrivadur "gwirion" er yezhoù all. Padal ne vez ket implijet an arouezennoù diakritek-se e brezhoneg. Din-me ez eo un tamm e-giz skrivañ e lizherennoù kirillek ! N'on ket glannyezhour ha gwir eo ez eo aes ober e-giz-se evit envel ar pennadoù er wikipedia abalamour ma'z eus adkasoù. Koulskoude n'eo ket aes tamm ebet da skrivañ e korf an destenn gant hon touchennaoueg evit ar pep brasañ eus an dud. Ret e vefe d'an dud deskiñ skrivañ nouspet arouezenn ouzhpenn hag e pe lec'h o lakaat evit o skrivañ e-giz e yezhoù all ha n'anavont ket pa vez ken diaes all dija lakaat anezhe da skrivañ en un doare prop alies, dreist-holl ar pep brasañ na ra ket kalz a van ouzh ar reizhskrivadur, pe da skrivañ hepken. Emeur o tanzen sevel ur gwir luzietez ma kendalc'her e-giz-se. --Kadwalan 12 Gwe 2007 da 12:58 (UTC)\nAn anv "ofisiel" e brezhoneg, hervez an Here, a zo Brasília. Benoni (Kaozeadenn) 12 Gwe 2007 da 13:32 (UTC)\nDibab ofisiel un embanner n'eus ket anezhañ ken eta. Ma vije sellet ouzh ar poell e welfemp Brazil/ Brazilia en un tu, ha Brasil/Brasília en tu all. Bianchi-Bihan 25 Mae 2008 da 08:12 (UTC)\nAdtapet diwar « https://br.wikipedia.org/w/index.php?title=Kaozeal:Brasília_(disheñvelout)&oldid=460291 »\nKemmoù diwezhañ degaset d'ar bajenn-mañ d'an 5 Meu 2009, da 18:28.


Hot Patatoes e brezhoneg\nEmbannet : 11 a viz Here 2010\nAvaloù douar tomm ha meuzioù hanter boazh\nUr poellad gant Skol Veur Victoria er C'hanada\nSetu ur poellad (diskoachet gant hor c'henseurt Yvan Kerever) a vo talvoudus koulz d'an holl gelennerien a zo boas da implij poelladennoù etreoberiant war urzhiataerezioù o c'hlasoù ha d'ar re n'int ket.\nUn heuliad 6 poellad eo e gwirionez, unan da grouiñ goulennaouegoù liesdibab (QCM), an eil goulennoù respontoù berr dezhe (Quiz), an trivet frazennoù mesket, ar pevarvet gerioù-kroaz, ar pempvet poelladennoù kenstrollañ/urzhiañ daou rummad elfennoù hag ar c'hwec'hvet poelladennoù leuniañ an toulloù.\nAr pep souezhusañ eo ar mod ma vez savet ur gael gerioù-kroaz diwar ul listennad gerioù.\nGoude e c'hellit moullañ ho kael gerioù-kroaz war baper pe troiñ anezhi en ur bajenn web da vout diskwelet en ur merdeer evel Internet Explorer pe Opera e brezhoneg. Aze e c'hello ar skoliad kaout sikour o pouezañ war ar bouton skoazell.\nKrouiñ pajennoù Web etreoberiant a zo ken aes (pe ken diaes...) hag implij ur skridtreterezh. Meur a skouer eus ar pezh a c'heller ober a vez roet war lec'hienn internet skol veur Victoria ma c'hellit pellgargañ ar poellad : http://web.uvic.ca/hrd/hotpot/ pe war lec'hienn an implijerien gallegerien : http://www.sequane.com\nAn div skeudenn-mañ am eus kavet war lec'hienn Hotpot (1500 a zo, a-ratozh evit deskiñ yezhoù) http://web.uvic.ca/hcmc/clipart/\nGant Hotpot ez eus tu ouzhpenn krouiñ poelladennoù e brezhoneg evit ar vugale labourat war eeun e brezhoneg. Troet am eus ar fichennaouegoù kenneuziañ an etrefas ha kenneuziañ an diskas.\nMartin Holmes unan eus krouerien ar raktres en doa lâret lakaat an droidigezh er pakad. Abaoe ez eus tu da zibab ar yezh da implij pa vez lañset ar poellad evit ar wech kentañ. Na zisoñjit ket ivez, ma faot deoc'h e vefe e brezhoneg ar pajennoù krouet ganeoc'h, pouezañ war "dibaboù", "kenneuziañ an diskas"; dont a ra ur voest kendivizout war wel : gallout a reoc'h personelaat ar c'hemennoù ar boutonioù… pe pouezañ war ar bouton en tu kleiz "kargañ" ha dibab ar fichennaoueg brezhoneg.cfg\nNa laoskit ket an avaloù-douar tomm da gouezhañ. Pellgargit an heuliad ha poazhit meuzioù saourus d'ho skolidi. Ha marteze p'hon do ul lec'h eskemm teuliadoù niverel e c'hellimp reiñ un tañva eus hon c'heusteurenn an eil d'egile...\nPellgargañ HOT POTATOES\nar restroù troidigezh evit ar 6.0 a zo amañ.


Ar .BZH e-mesk ar 5 astenn internet nevez kentañ a-fet kalite - .BZH - L'extension internet de la Bretagne\nGraet e oa bet ar studiadenn-se diwar ur roll ouzhpenn 20 000 a lec’hiennoù internet savet war-eeun gant un astenn nevez (pe gTLD) hag a lec’hiennoù a oa anezho dija hag o deus lakaet un astenn nevez d’o holl bajennoù (da skouer, ul lec’hienn gant .fr deuet da vezañ unan gant .bzh). E-mesk traoù all e klaske ar studiadenn-se gouzout petra e oa kalite al lec’hiennoù a implij an astennoù nevez-se. N’eus bet dibabet gant Globe Runner nemet al lec’hiennoù diorroet gant ar gTLD nevez, hag e-se lec’hiennoù daveet gant ar c’hefluskerioù enklask ha gant renkadurioù zo. Lezet eo bet a-gostez gant an ajañs al lec’hiennoù na reont nemet implijout an astennoù nevez da adkas war-du pajennoù kozh.\nUnan eus an traoù dielfennet a oa liammet ouzh kalite al lec’hiennoù savet gant anvioù domanioù hag a ra gant gTLD nevez. An ajañs he deus klasket gouzout peseurt astennoù internet nevez o doa broudet ar muiañ a oberourien da « wintañ » o lec’hiennoù pe da grouiñ lec’hiennoù internet a-feson ganto.\nDiaezezet e oa ar studiadenn war un teknik dielfennañ difer, anvet « Trust Flow ». Gallet ez eus bet sevel ar roll eus an 20 astenn internet nevez implijet gant an anvioù domanioù gwellañ hag al lec’hiennoù gwellañ, ar pezh a ziskouez kalite an astennoù a zo stag outo. Setu amañ ar roll-se :\n.nrw (Nordrhein-Westfalen – Alamagn)\nDielfennañ an holl lec’hiennoù gant an dorn eo an teknik, ha reiñ notennoù eus 1 da 100 dezho. Evel-se e c’haller skarzhañ liammoù arvarus hag a c’hallfe chom hep bezañ gwelet gant un dielfennadur emgefre, hag e-se reiñ disoc’hoù faos.\nAn div lec’hienn gant .BZH lakaet war wel gant ar studiadenn-se eo hini Kuzul-rannvro Breizh : www.bretagne.bzh, ha hini 1añ kannadour ar .BZH, Yann Tiersen : www.yanntiersen.bzh\nKadarnaat a ra ar studiadenn-se ar pezh a oa bet gallet dielfennañ dija : un astenn a-feson eo ar .BZH, ha gallout a ra oberourien ar rannvro hag ar wiaderien kaout fiziañs ennañ pa glaskont titouroù a-zalc’h ouzh Breizh hag ouzh an holl obererezhioù a zo stag outi..\nEvit lenn penn-da-benn disoc’hoù ar studiadenn-se, klikit war al liamm-mañ : https://globerunner.com/top-20-best-new-gtlds-based-on-quality/ (e saozneg).\nOuzhpenn ar studiadenn-se, Globe Runner a laka ivez ar .BZH e-mesk an 10 astenn internet lec’hel nevez gwellañ e-kichen ar .PARIS, .BERLIN, .NYC : https://globerunner.com/top-10-geographic-new-gtld-extensions/


Beajoù hag obererezhioù e-maez skol - Lise Diwan Karaez\nBeajoù hag obererezhioù e-maez skol\nBeajoù hag obererezhioù e-maez skol / Voyages et sorties scolaires\nDigeriñ holl liseidi war ar bed a zo ur pennahel e raktres pedagogel al lise. Beajiñ a zo evito un doare d’en em zigeriñ war sevenadurioù nevez. Kinniget e vez neuze d’an holl kemer perzh e beajoù hag eskemmoù en 2ved dreist-holl met ivez e 1añ klas evit an eskemm gant Flensburg (Alamagn). Eskemmoù padus a zo ivez gant skolioù en Euskadi (Lazkao, Oñati, hag Arrigoriaga). Beajoù a vez aozet e broioù saozneg (Iwerzhon, Kembre, Skos). Mareoù pouezus ha frouezhus eo evit al liseidi hag ar skipailh pedagogel, evit digeriñ o sell war broioù all, met ivez evit skoulmañ liammoù startoc’h kenetrezo.\nDulenn 2019 gant an 2veidi\nTro o-deus bet an 2veidi da weladenniñ an EPIC Irish Emigration Museum, Trinity College (ha Book of Kells), GAA Museum ha Croke Park Stadium.\nDevezh- lañs – 2vet\nBep bloazh, ur pennadig goude an distro-skol e miz Gwengolo, e vez aozet un devezh-lañs ispisial evit an 2vedidi da grouiñ liammoù etrezo. Abaoe un nebeud bloavezhioù e vez kaset an traoù da benn e Penn ar c’hoad, ul lec’h dudi e Tremargad\nJournée d’intégration (2nde)\nCork 2018 gant an 2veidi\nAl liseidi o-deus choazhet an arbennikadur SVD a gemer perzh e troiadoù geologiezh (un devezh e kentañ klas ha daou zevezh e termen klas). War an dachenn e vez dizoloet aozadur reier gant red an amzer hag istor geologel Breizh, e liamm gant ar program.


Revr - Wikipedia\nVenere Callipige, Gwener klunet kaer.\nAr revr eo al lodenn eus korf an den hag al loened troadek etre an divgroazell hag an divvorzhed. Meneget eo er C'hatholicon dindan ar stumm reffr (1499).\n2 Revr an traoù ivez\n4 Ur ger hollek\n5 Ur ger naturel\n6 Ur ger lous\n8 Gerioù deveret\n9 Gerioù gant revr enno\n12 Levrioù implijet da sevel ar pennad\nAr revr zo anezhañ kigennoù ( ar glutealioù bras, krenn, ha bihan) hag un tamm druzoni, hervez an dud. Dre vras e vez drusoc'h revrioù ar merc'hed, ha kelc'hiekoc'h.\nKavet ez eus bet revrioù kalz tevoc'h gant pobloù zo, evel an Hottentoted. E 1810 e voe degaset Saartjie Baartman (1789 – 29 Kerzu 1815), un Afrikanez revrek da Londrez da vezañ diskouezet er foarioù. Mervel a reas e Pariz e 1816. Er Muséum national d'histoire naturelle e voe moulet he c'horf ha miret hec'h eskern; hec'h organoù engehentiñ hag hec'h empenn, a veze diskouezet betek 1974 er Musée de l'Homme. Daskoret e voe korf ar Gwener hottentot da Suafrika e 2002.\nMaouez ha gwaz Khoikhoi (treset e 1900). Steatopygia a vez lavaret eus ar revrioù a zo dreist ment re ar pobloù all.\nRevr an traoù ivez[kemmañ | kemmañ ar vammenn]\nKomzet e vez eus revr an traoù ivez : pep a revr o deus ar pod-houarn, ar vag, ar c'harr, ar c'hanol, ar gwez (kentoc'h pa vezont en o led).\nA-wechoù e talv kement ha 'lodenn izelañ an dra', an hini dostañ eus an douar (revr ur voutailh), pa vez laret: Lak ar sac'h war e revr!\nA-wechoù e talv 'lodenn bellañ diouzh ar penn' (revr ar c'harr). Da neuze e c'haller ober ivez gant ar ger lost, damheñvel e ster: komzet e vez eus lost ar c'harr, hag e-touez an anvioù-tud deuet diwar anvioù-lec'hioù e kaver Lostanlenn.\nDereadegezh[kemmañ | kemmañ ar vammenn]\nKoulskoude, diwar levezon ar galleg moarvat, hag ar sevended degaset gantañ marteze, eo aet ar ger revr e-maez a implij tamm-ha-tamm e troiennoù zo dre ma 'z eus gerioù all kevatal dezhañ: daoust hag en abeg da se eo e kaver ar ger kil e-lec'h revr en droienn "penn-kil-ha-troad"?\nGant Marie-Hélène Morvan, eus Strollad Kallag, e klever "penn-revr hag all".\nUr ger hollek[kemmañ | kemmañ ar vammenn]\nPa gomzer eus ar revr e komzer eus un hollad a zo anezhañ : ar feskennoù (pe ar peñsoù), ar ritenn, hag ar fraezh (pe an toull-revr).\nUr ger naturel[kemmañ | kemmañ ar vammenn]\nAr braz eus an dud a ra gant ar ger en un doare naturel evit komz eus al lodenn-se eus ar c'horf a zo e traoñ ar c'hein hag a seblant graet evit azezañ muioc'h eget evit kaout taolioù botoù.\nTroioù-lavar a-leizh a vo kavet er wiki-geriadur.\nUr ger lous[kemmañ | kemmañ ar vammenn]\nMarc'hhouarnerien livet o revrioù\nLod tud a gav koulskoude eo ur ger lous, hag e kavont gwelloc'h ober gant ar ger penn a-dreñv.\nKoulskoude ez eus un implij dizereat splann eus ar ger pa vez kemeret da skeudenniñ ar vuhez reizhel ha dreist-holl hini ar merc'hed e genoù paotred zo pa gomzont eus\nur revr skorn, ur revr yen, hag ur revr goad,\nur revr domm, ur revr boazh.\nEn un doare gros e klever troiennoù evel:\nMa revr gant al laboused!\nKomz d'am revr, ma beg zo klañv!\nDavid kizellet gant Donatello, gwelet eus a-dreñv\nSede un nebeud gerioù all a reer ganto evit chom hep ober gant ar ger revr:\ndivglun, eus ar ger klun, nebeud anavezet nemet e Bro-Wened;\nrevreg pe revrieg, revrek pe revriek (ar stumm eg eo a gaver gant Jules Gros).\nUr revreg zo ur paotr gant ur pezh revr. Ur revregez zo ur plac'h.\nAn troiennoù "pennek-ha-revrek" pe "daoubennek-daourevrek": Lak da gaol pennek-ha-revrek.\nrevriañ a zo kement hag ober ur revr: revriañ ur bragoù, lakomp; revriañ ur c'helorn a zo kement ha stradañ anezhañ;\nrevrad, pe revriad. Ur revrad a c'hall bezañ:\nun taol war ar revr (komzet e vez ivez eus feskennad, pe peñsad)\npe un tortad, un toullad, ur c'horfad, ur sac'had. Ober ur revrad a raio an hini a ev re.\nur bern traoù: ur revriad traoù\nMont da gerc'hat ur revrad dour, a zo mont dindan ar glav da vezañ glebiet\nun dra vras: ur revriad aon, ur revriad vezh\nur revriad hini, da lavarout eo ur pezh hini, ur mell hini.\ndirevr: ur c'helorn, ur baner, a c'hall bezañ direvr\ndirevrañ a zo koll ar revr, pe marteze koll ar spered: "Hennezh a zo prest da zirevrañ gant ar c'hoant da vont d'ar pardon (Jules Gros)\na-revr, en droienn chom a-revr: labour chomet a-revr a zo labour a dleje bezañ echu ha n'eo ket graet c'hoazh.\nGerioù gant revr enno[kemmañ | kemmañ ar vammenn]\nDispakadeg revrioù en ur skol-veur stadunanat\nKemmadur[kemmañ | kemmañ ar vammenn]\nA-wechoù e vez graet ar c'hemmadur dre vlotaat war-lerc'h ar ger gourel revr, evel pa vije ur ger benel. Lavaret e vez : ur revr dev, ur revr gaoc'h.\nMadigoù eus Japan, stummet evel revrioù.\nLevrioù implijet da sevel ar pennad[kemmañ | kemmañ ar vammenn]\nGeriadur brezhoneg an Here, 2001. Ar pennadoù REVR ha REVRIAD, pajenn 1109.\nJules Gros, Le Trésor du Breton Parlé, 2ème partie, Librairie bretonne Giraudon, 1977: ar pennad REVR, pajennoù 442, 443, 444, hag ar pennadoù REVRAD ha REVREG.\nSellit ouzh ar ger revr er\nAdtapet diwar « https://br.wikipedia.org/w/index.php?title=Revr&oldid=1944751 »\nKemmoù diwezhañ degaset d'ar bajenn-mañ d'an 13 C'hwe 2022, da 17:28.


Sizhun ar radio – Radio Kerne\nCategory: Sizhun ar radio\nSizhun ar radio – 4 – istor Radio Kerne\nE 1998 eo komañset Radio Kerne gant ar skignañ. Un tammig ouzhpenn 20 vloaz goude eo deuet ar mare da splujañ e memor an dud o deus graet hag a ra c’hoazh anezhañ.\nPenaos e oa ganet ? Peseurt hunvreoù oa gant an dud o deus savet Radio Kerne ? Petra ‘vez graet bremañ gant an implijidi ?\nKlevet ‘vo Hubert Donval, Manu Mehut, Jean-Yves Le Goff, Youenn Rosmorduc, Marie Crenn, Erell Beloni, Yann Erle Gourvez, Gael Helary, Laetitia FItamant, Morgane Bramoullé, Tunvezh vGloaguen ha Benjamin Bouard.\nUn abadenn kinniget gant Lou Millour.\nUr veaj e istor ar radioù libr !\nFabienne Lavigne ha Jean Moalig o deus kemeret perzh e avañtur Cap Fm staliet e Treboul ha komañset da skignañ e 1983.


Hermelandus - Wikipedia\nHermelandus zo ur sant frank eus ar VIIvet kantved. Hermeland ha Herblain, Herbland, Erbland a vez graet anezhañ e galleg ivez. E brezhoneg e veze lavaret Hermelen A-wechoù e vez droukvesket e anv gant hini sant Herbod. Anavezet eo e vuhez dre ar skrid latin Vita Hermelandi. En eskopti Naoned e vez lidet d'ar 25 a viz Meurzh. Sant-Ervlan, e-kichen Naoned, zo anvet diwarnañ.\nGanet e oa e Noyon, en eskopti Laon, e Neustria, war-dro 640, ha marvet war-dro 720. Savet e voe e lez ar roue Klotar III (657-673) ha boutouilher e tgeuas da vezañ. Troet e oa gant ar relijion gristen ha mont a reas da vanac'h da abati Fontenelle (hiziv abati Saint-Wandrille e Seine-Maritime, e Normandi ) dindan an abad Ansbert, a voe eskob Rouen, ha sant. Anvet e voe da veleg gant sant Ouen, eskob a-raok Ansbert.\nEr mare-se edo Pasquier, eskob Naoned, o c'houlenn digant abati Fontenelle kas unan bennak da sevel ur manati e-kichen Naoned. Hermelandus an hini a voe dibabet evel abad ur gumuniezh vihan ac'h eas da chom war lez al Liger en enez Indre, anvet Antrum neuze.\nPa voe erru re gozh en em dennas Hermelandus en enezennig amezek, Indret, anvet Antricium neuze, hag eno e varvas en 720.\nDa gentañ e oa bet beziet e bered ar venec'h. Goude e voe lakaet e gorf en iliz an abati dindan an aoter. E 843, d'ar 24 pe d'ar 25 a viz Mezheven, pa veze ar Vikinged oc'h ober o reuz, e voe distrujet an abati, devet kêr Naoned, ha kaset relegoù ar sant da Loches.\n↑ Geriadur Hemon-Huon, 1978 (p. 708), 1993 (p. 708).\nAdtapet diwar « https://br.wikipedia.org/w/index.php?title=Hermelandus&oldid=1907985 »\nDernière modification le 31 Gou 2021, à 22:15\nKemmoù diwezhañ degaset d'ar bajenn-mañ d'an 31 Gou 2021, da 22:15.


Cyngar ap Dyfnwal - Wikipedia\nCyngar ap Dyfnwal a oa mab da Dyfnwal Moelmud ha roue Bryneich en Hanternoz kozh ar Vrezhoned er Grennamzer. N'eo ket sklaer ha ren a reas-eñv diouzhtu goude e dad pe goude e vreur Bran Hen. Ma'z eo an hevelep den hag ar Brennius meneget gant Jafrez Menoe n'en doe nemet un darn eus rouantelezh e dad ha dav e voe dezhañ brezeliñ ouzh e vreudeur. O kreskiñ hag o kreñvaat e oa Bernikia en amzer-se: ha marteze e kemeras e roue Ida Bernikia Din-Guardi war-dro an ampoent-se.\npe Bran Hen Roue Bryneich\nwar-dro 490 War e lerc'h:\npe Morgan Bulc\nGarbanion ap Coel ·\nDyfnwal Moelmud · Cyngar ap Dyfnwal · Bran Hen · Morgan Bulc · Coledauc ·\nAdtapet diwar « https://br.wikipedia.org/w/index.php?title=Cyngar_ap_Dyfnwal&oldid=1605192 »\nKemmoù diwezhañ degaset d'ar bajenn-mañ d'an 13 Kzu 2014, da 10:30.


Mardi 28 janvier 2020 à 19:00 - Mis à jour le mardi 28 janvier 2020 à 19:15\nEn noz-mañ er c'heleier e brezhoneg e reomp anv deus ar moc'h-bihan, deus an advouezhiañ, ha deus levraoueg vrezhonek Kawan.\nDav 'vo d'ar moc'h bihan bezañ badaouet a-raok bezañ spazhet © Maxppp - Christian Watier\nDrailhañ poñsined, spazhañ moc'h bihan. Kement-mañ a vo difennet 'benn bloaz e Frañs evit mad al loened, diwar zibab ministr al labour-douar. Rendaelet e oa an oberoù-se, dreist-holl gant ar c'hevredigezhioù da zifenn al loened. Sparzhañ ar moc'h-bihan a gas da voc'h lardoc'h ha da chom hep kaout flaer pa boazher kig ar bared. Hervez ar gevredigezh Welfarm, e Frañs e vefe spazhet an tri c'hard deus ar moc'h bihan hep anesteziezh. 'barzh atant bio Virgile Bleunven e Plabenneg, e vez badaouet ar moc'h bewech.\nHa startoc'h 'vo al lezenn ivez evit anevaled an tiegezhioù... Kement ha chom hep dilezel ar c'hizier pe c'hoazh ar chas.\nBugale evit advouezhiañ\nEmañ Dizale o klask war-lerc'h bugale 'vit prestiñ o mouezhioù. 2 vugel, evit advouezhiañ un heuliadenn a vro Gembre : Deian a Loli. 18 rann a vo enni, hag evit advouezhiañ an div dudenn bennañ ez eus ezhomm ur paotr hag ur plac'h. Ur c'hasting a vo aozet e miz Meurzh.\nDigor levraoueg Kawan en-dro\nWarc'hoazh e tigoro levraoueg vrezhoneg Kawan en-dro. 'pad bloaz hanter eo bet serret al lec'h, met bremañ en-dro e vo dielloù ha levrioù da gaout, abadennoù ivez. Visant Dubois eo levraoueger nevez Kawan. "Ispisializet war ar brezhoneg" emezan.\nDorioù digor a vo warc'hoazh etre dek eur vintin ha 6 eur noz. Kaozeadennoù a vo ivez, 'giz ma veze graet gwechall. An holl ditouroù diwar-benn levraoueg Kawan, a zo da gaout dre Di ar Vro Bro Dreger.


Buhez ar Sent/1912/Sant Yan ar biz - Wikimammenn\nBuhez ar Sent/1912/Sant Yan ar biz\n◄ Ginivelez an Otrou Sant Yan-Vadezour Sant Yan ar biz Salaün ►\nSant Yan ar Biz\nSant Yan a zo unan eus ar zent savet uhelan en baradoz an Otrou Doue ha brudet ar muian e-touez an dud ; en Breiz-Izel, an tantadou a zigor e ouel hag a zoug e hano binniget, eus an eil traouien d’eben hag eus an eil mene d’egile.\nE bardoniou a zo stank ha laouen : kaeran a oufed gwelet, koulskoude, eo hini sant Yan ar Biz.\nEn amzer ma oa Jann d’Arc hag Arzur Richemont o kas ar Zôzon eus Bro-C’hall, eur biz da sant Yan-Vadezour, an hini ma tiskouezas gantan Salver ar bed, pa lavare d’e ziskibien : « Setu aze Oan Doue, » goude bezan bet miret epad meur a gant vla en Normandi, a oe douget, en eun doare burzudus, da Draou-Meriadek, gant eun den yaouank ginidik eus a Blougasnou.\nAr biz santel, eur wech ’n em gavet e-touez ar Vretoned, a reas kement a viraklou, ma reas an duk Yan V sevel eun iliz en e enor, a zo c’hoaz en de a hirie, unan eus ar re gaeran azo en hon beg douar. Diazezet d’an de kentan a viz eost 1440, ne oe peurc’hrêt nemet er bla 1513,  gant aluzennou pinvidik Anna Breiz.\nOtrou sant Yan binniget, grêt d’imp heuilh Jezuz-Krist war an douar-man, ouz sklerijen ar fe, ma c’hellfomp e welet divezatoc’h er baradoz, ouz sklerijen ar gloar.\n↑ Konsakret a oe d’an 18 a viz du 1513, gant an Otrou A. de Gringnaulx, eskob Landreger.\nAdtapet diwar « https://br.wikisource.org/w/index.php?title=Buhez_ar_Sent/1912/Sant_Yan_ar_biz&oldid=34301 »\nKemmoù diwezhañ degaset d'ar bajenn-mañ d'an 21 Meu 2012, da 07:41.


Ur blog (berradenn eus web log, da lavaret eo kerzhlevr ar gwiad) a zo ul lec'hienn eus ar Gwiad ouzh hec'h ober un heuliad pennadoù rummet hervez urzh ar gronologiezh. Pep pennad (a reer ivez notenn anezhañ) a vez, diwar batrom ur c'herzhlevr pe un deizlevr nesaek, ouzhpennet d'ar blog ; degas a ra ar bloger (an hini a zalc'h ar blog) un destenn, pinvidikaet alies gant gourliammoù hag elfennoù liesvedia, ha peurvuiañ e c'hall pep lenner degas evezhiadennoù outañ.\n1 Un alberz eus « Kêrvlog »\n2.1 Furmad digemm ar bras eus ar blogoù\n2.2 Merañ an evezhiadennoù\n2.3 Merañ al liammoù\n2.4 Abegoù an digemmusted\n4 Marc'had merañ ar blogoù\n4.1 Patromoù blogiñ\n5.1.1 Pleustr ar blogoù\n5.1.2 Meziantoù blog\nUn alberz eus « Kêrvlog »[kemmañ | kemmañ ar vammenn]\nPetra a c'haller gortoz kavout dindan an anv blog ? Un deizlevr nesaek dizanav, oberennoù un tresour, meno ur gazetennerez, kerzhlevr ul luc'hskeudenner, flemmskridoù politikourien, bommoù video ur c'hlasad skolaj, ur romant war sevel, sorbiennoù pemdeziek mamm un tiegezh, ha c'hoazh.\nDispis a-walc'h eo meizad ar blog evit klotañ gant an holl implijoù-se. Berzh o deus graet ar blogoù gant an aes-kenañ m'eo embann warno, ar frankiz a-fet endalc'had hag ar varregezh da sevel eskemmoù etregwezhiat gant al lennerien.\nHa pa n'eo ket tuet an darn vuiañ eus ar blogerien da dermenañ o mennadoù, ar bras eus ar blogoù a vez implijet gant dezevioù emziskouez, hag e vez stummet ar muiañ niver anezho tro-dro da drivliadoù ha mennozhioù dibar o aozer(ien). Setu perak eo techet ar gelaouennoù hag an dud dre vras da gousiañ doare ensellus ar blogoù.\nHa pa fazi gweladennourien da galz a vlogoù gant red an amzer (dilezet e vez miliadoù a vlogoù bep miz) ez eo dieub peurvuiañ diraez ur blog, evel ma vije ur rakstal ma tremen dirazi tud dianav sañset. Lennerien hag aozerien a sav ur c'hevrat de facto : ha gwir eo pep tra ? War betra lakaat ar gaoz ? Gant peseurt sell ? Kavet e vez ar seurt goulennoù-mañ e-ser studiañ an emvuhezskridoù. Evelato, dre mard eo posupl addisplegañ pep pennad war ur blog eo kemmet a-galz ar pezh a reer emglev emvuhezskridel anezhañ.\nA-hend-all e kemm kalz fonnusoc'h niver lennerien ur blog eget lennerien ul levr. Evit gwir, dre-benn da nerzh ha primded an eskemmoù war ar Gwiad e c'hall ur blog mont da vrudet-kaer en ul luc'hedenn e-ser ar gumuniezh m'eo perzhek ennañ. A-wezhioù ar c'hemmoù trumm-se a levezon an aozer, da skouer en ur vountañ anezhañ da skrivañ tro-dro d'ur buzz. Ar savennoù a ginnig blogoù peurbrevez gwarezet gant gerioù-tremen o deus arvalien puilh, ha gouez da lod e vije ar bras eus « Kêrvlog » blogoù prevez ouzh hec'h ober.\nFurmad[kemmañ | kemmañ ar vammenn]\nAesaet eo an embann peurvuiañ dre implij ur meziant arbennikaet (ur Reizhiad merañ an endalc'had) : furmaozañ a ra an destenn hag ar skeudennoù dindan renerezh ar bloger, sevel a ra dielloù ent emgefreek, pourchas a ra doareoù furchal e-touez an holl bennadoù ha da echuiñ merañ a ra evezhiadennoù an ergerzherien lenner. Gant an ostilhoù-se e c'hall peb unan embann endalc'had, hep anaoudegezh teknikel rekis war-benn ergrafañ lec'hiennoù ar Gwiad. An aezamant a implij-se a zo e-touez an abegoù pennañ o deus graet da implij ar blogoù kreskiñ fonnus abaoe un nebeud bloavezhioù.\nPetra bennak ma c'hell ar blogoù diskouez furmadoù disheñvel, n'hallont ket bezañ enkodet gant an dorn en ul lavar merkañ evel HTML kuit a rankout sammañ trevelloù kasaus hag adc'hoarvezus ; setu perak e implijer alies-mat ur Reizhiad merañ an endalc'had a ro an tu da bajennaozañ al lec'hienn ent emgefreek.\nEvit gwir e vez aozet ar bras eus ar blogoù a-drugarez da reizhiadoù merañ an endalc'had heberc'hiet ha meret gant embregerezhioù a skañva a-galz an argerzhioù teknikel ret evit ergrafañ lec'hiennoù ar Gwiad dre ar servijoù a ginnigont.\nFurmad digemm ar bras eus ar blogoù[kemmañ | kemmañ ar vammenn]\nDeiziataet eo pep pennad ha lodek eo neuze en un heuliad kronologel. Evelato e vez diskouezet alies ar pennadoù-se war ar bajenn zegemer e kilgronologiezh (ar re nevesañ da gentañ).\nEvit gwir, gant m'eo ur blog o vezañ skrivet atav, dav eo d'ar bajenn zegemer reiñ un tañva eus ar c'hemmoù nevesañ ; prederiet eo an aozer gant gweladennerien a zeufe ingal da heuliañ emdroadur al lec'hienn. Dre ma c'hinniger pennadoù sonnet en amzer, an aozer n'o c'hemm peurvuiañ ken nemet en ur embann un addendum « hizivadenn » e ditl.\nAbaoe ar bloavezhioù 2000 ec'h emdro ar blogoù a-drugarez d'ar gwellaennoù a-fet teknikoù ha dafar stlennek e seurt ma c'haller embann a bep seurt teulioù liesvedia : skeudennoù ha dreist-holl son ha video, pergen gant berzh servijoù herberc'hiañ (YouTube peurgetket) pezh a binvidika a-galz al lenn, pa ne dro da furmad pennañ ar blog : sellet ouzh luc'hblog ha videoblog.\nMerañ an evezhiadennoù[kemmañ | kemmañ ar vammenn]\nAr blogerien a ro alies an tu da lezel evezhiadennoù, ar re pismigusañ hag all, en ur implijout ur frammenn Web emgefreek. Evelato ur bloger a zo atebek ent gwiraouel, hervez al lezennadur gall, eus kement a zo diskwelet war e lec'hienn hag e rank neuze, kerkent hag e oar diouzh evezhiadennoù n'int ket diouzh al lezennadur, dilemel an evezhiadennoù e kaoz.\nGallout a ra ivez ur bloger ober e soñj berzañ a priori an evezhiadennoù en ur embann e-unan ar re a gav reizh, pe berzañ krenn pep evezhiadenn (war ur pennad pe war ar blog a-bezh.) Ne vez lakaet ar seurt diskoulm taer e pleustr ken nemet goude bezañ gouzañvet re a roñfled pe a stroboù.\nMuioc'h muiañ a vlogoù a dro da greizenn eskemmoù don e-lec'h m'eo tik aozerien ha lennerien (pergen a-zivout ar c'heloù pe ar Gwiad). Blogerien zo a ro ul lec'h dreistpoueus d'an evezhiadennoù lezet war o blog, a sellont outo evel pennabeg o skridoù. Treiñ a ra neuze pep pennad d'un egorenn foran nevez : mont a ra ar blog da vezañ ur seurt forom elektronek hag e c'hallfe ken buan all degemer un heuliad evezhiadennoù mell-divell. Pa c'hallont chom dizanv eo tuet tud 'zo da vlogskwatiñ, da lavaret da ren ur flap bouetet drezañ e-unan, hep liamm ebet gant ar pennad orin.\nAlies eo troet ar blogoù war embann ar menoioù. N'eo ket dre zegouezh mar deo benveg muiañ karet klaz a gazetennerien pe a bolitikourien. War an dachenn-mañ en em gav ar blog un tu bennak etre ar bajenn bersonel (unan a gomz ha den na respont), hag ar forom flapañ (an holl a gomz par-ouzh-par).\nMerañ al liammoù[kemmañ | kemmañ ar vammenn]\nAlies e teu gant ar blogoù ur reizhiad merañ ar gourliammoù aroakaet.\nUr roll eus ar blogoù darempredet gant an aozer (a reer blogroll pe dibuner anezhañ) a vez kinniget alies dindan tresoù ur roll-meuzioù kostez. Gant pep pennad e teu ul liamm dezhañ e-unan ha digemm (a reer padliamm anezhañ).\nAr blogroll pe an dibuner (blogroll e saozneg ivez) a zo ouzh e ober hollad al liammoù war-zu blogoù all kinniget gant ur bloger war e bajenn, diskwelet alies war ur bajenn dibar pe dindan tresoù ur roll-meuziaoù kostez war ar bennbajenn. Gant teknikoù sindikadur endalc'had, evel RSS pe Atom e c'haller enlakaat war-eeun pennadoù zo war blog an-unan.\nPa skriv Katell ur pennad war he blog en ur enlakaat ul liamm buket war-zu blog Yann e chall divizout kas ur c'hilliamm da vlog Yann a-drugarez d'he blog dezhi.\nGant ar reizhiad-se evit merañ al liammoù etre blogoù (standardekaet koulz lavaret) e c'haller diskwel, e takad evezhiadennoù ur blog, killiammoù (a reer ivez roudennerioù pe trackbacks anezho) a-gevret gant diverrañ ar pennad a vukont davetañ.\nAbegoù an digemmusted[kemmañ | kemmañ ar vammenn]\nNe gemm ket nemeur an doare-kinnig eus an eil blog d'egile evit meur a abeg.\nDa gentañ gant framm kronologel ar pennadoù ez eur rediet da ziskwel ar pennadoù pe hervez ar gilgronologiezh pe hervez ar gronologiezh (war ar bajenn zegemer e vez kavet gwell ar gilgronologiezh evit an abegoù meneget uheloc'h.) Pelloc'h, e vez gwelet alies ar memes arc'hwelioù dre ma 'z int azas evit lenn gant ur merdeer. Gant ar furmad-se eo strishaet ar barregezhioù krouiñ e-ser ergrafañ blogoù.\nUn abeg all a zo e vez savet ul lodenn vras esu ar blogoù a-drugarez de savennoù evel Blogger, Over-Blog pe Skyblog. Ar porchedoù-se a redia holl o implijerien d'ober gant ur furmad kinnig heñvel, dre ziouer da nebeutañ, ha dibaot ar re a denn splet eus ar barregezhioù personelaat pa vez anezho.\nDeuet eo ar blogoù war wel abred a-walc'h met n'o deus graet berzh ken nemet nevez zo gant emled fonnus an dud kevreet ouzh ar Genrouedad dre ar bed a-bezh hag an dispriz o tont war mediaoù nebeutoc'h implijet evel Usenet hag ivez al lec'hiennoù personel a zo kavet re gemplezh.\nAr blogoù kentañ a zo deuet war wel er Stadoù-Unanet e diwezh ar bloavezhioù 1990, degemeret gant blogerien evel Jason Kottke, Tristan Louis, Meg Hourihan ha Matt Haughey. O blog en em ginnige dindan tresoù ur c'harned bourzh a renable pajennoù Gwiad (dre hanterouriezh ul listenn gourliammoù) a oa bet kavet dedennus gant an aozer, evezhiadennoù a-gevret ganto. Adalek an deroù o deus talvezet ar blogoù da ginnig ar seurt endalc'had. A zo muioc'h, an doare-se a gaver stank hiziv an deiz c'hoazh e Kêrvlog.\nMarc'had an embannerien blogoù enlinenn en deus padet ur maread a-raok en am stummañ, moarvat dre ma ne ket kement a verzh ar blogoù diaraoger ha ma ra re a-vremañ. Evit gwir, Blogger, a seller outañ evel unan eus ar reizhiadoù embann kentañ hag evel atizer an taol berzh, n'eo deuet war wel ken nemet e 1999. Evit a sell ar gallegerien ez eo Skyblog (deuet war wel e 2002) unan eus ar re gentañ ha pa ne gaver ket ennañ an holl arc'hwelioù gortozet peurvuiañ. Berzh a ra buan, pergen gant ar grennarded a embann o skeudennoù warnañ dreist-holl.sesli sohbet\nAbaoe miz Mae 2007 e c'hall Yann Vrezhoneger sevel ur blog gant un etrefas hollvrezhonek dre Nireblog, bet troet en hor yezh e-touez degadoù a yezhoù ledet pe ledetoc'h. Emañ WordPress.com o vezañ troet ivez.\nHiziv eo tuet ar blogoù da dennañ splet eus arc'hwelioù liesvedia ar Gwiad : luc'hblog, podskignañ, videoblog, loc'hblog, webkam ha c'hoazh.\nMarc'had merañ ar blogoù[kemmañ | kemmañ ar vammenn]\nEmañ ar c'hevreadoù-se (Skyblog, Over-Blog, Blogger a zo en o dalc'h milionoù a vlogoù personel e 2006) war greskiñ fonnus : puilhat en deus « marc'had » ar blog e-kerzh ar bloavezhioù 2004 ha 2005, ha tra boutin eo deuet delc'her ur blog da vezañ bremañ. Emañ lodenn vrasañ ar marc'had etre daouarn Blogger, pergen dibaoe m'eo bet adprenet ar c'hevedad gant Google. Skyblog hag Over-Blog n'int ket evif taliñ ouzh ar ramz-se, met aktourien a-bouez e chomont ma seller ouzh ar marc'had galleger hepken.\nKevezerezh a sav ivez etre blogoù ha sonterien. Kalz a dud a eztaole o menoioù gant nerzh, e doare ur sontadeg. Le Monde pergen a ro bod da galz a vlogoù-meno disheñvel-mat eus re savennoù all lec'h m'eo alies personeloc'h pe dudiusoc'h ar blogoù - displegañ a c'haller an dibarded-se dre ma ranker paeañ blogoù Le Monde. Menoioù kreñv hag arwarzh a c'hall zoken en diwezh sturiañ ul lodenn eus ar c'hedveno ; kement-se zo bet gwelet da-geñver an dilennadegoù-prezidant stadunanat diwezhañ hag ar referendom war Feuremglev Bonreizhel Europa e Frañs.\nPa c'hell an den degemer war e vlog ur meradur kemennadoù en-linenn (evel Adsense) pe liammoù kenwerzhel (Emezeladur Amazon) kement-se a lak ar bloger e-tailh da c'henel korvoderioù. Evel-se, da skouer, ur blog a bled gant al lennegezh a c'hall adkas e lennerien war-zu levrdiez enlinenn. Bloazataerioù blogoù a c'hallfe diouzh an dro mont en-dro evel touezierioù Gwiad personel a zo alies arc'hantet gant ar servijoù marketing-se.\nUn doare all da c'henel korvoderioù a zo skrivañ pennadoù hag alioù war produioù liesseurt (lec'hiennoù, meziantoù, pellgomzerioù, ha c'hoazh), diwar c'houlenn embregerezhioù. N'eo ket dedennet bepred an embregerezhioù gant ur savboent yaus, met gant ma vo ganet tremeniri war-zu al lec'hienn ha skignel ur Buzz a-zivout o frodu. Lec'hiennoù zo a ginnig ur servij hanterouriezh etre embregerezhioù ha skridaozerien blogoù gant ar finvez-se.\nPatromoù blogiñ[kemmañ | kemmañ ar vammenn]\nReizhiad merañ an endalc'had (CMS)\nPleustr ar blogoù[kemmañ | kemmañ ar vammenn]\nLuc'hblog pe flog\nVideoblog pe vlog\nPictureLog pe Plog\nBooklog pe Blook\nMeziantoù blog[kemmañ | kemmañ ar vammenn]\niWeb (Mac nemetken)\nAdtapet diwar « https://br.wikipedia.org/w/index.php?title=Blog&oldid=1985397 »\nKemmoù diwezhañ degaset d'ar bajenn-mañ d'an 8 Ebr 2022, da 16:46.


Ai‘ta! » Ti-kêr Gwened: ur gwir youl evit kas àr-raok ar brezhoneg ?\nStaliet ez eus bet get ti-kêr Gwened ur panellerezh nevez-flamm e galleg hepken e ti ar c’hevredigezhioù. Savadur ar skol polis e oa gwezhall.\nHa se daoust emañ lodenn arall ag ar savadur é reiñ bod d’ar skolaj Diwan Mor-Bihan\nabaoe Miz Kalañ-Gouiañv (Du) 2016! Get ar vezh !\nti ar c'hevredigezhioù Gwened\nFazi (met bout zo bet meur a unan dija)? Divarregezh servijoù an ti-kêr? Pe emzalc’h an dilennidi “é tenniñ d’ar jezuisted” doc’h ar brezhoneg ? (hrevez ster gwazhaus ar ger-mañ : da larêt eo gerioù brav, pe fromus dirak an dud , met àr-dreñv ne reont ket foutr kaer ag ar paour-kaezh brezhoneg ha ne faot ket dezhe chañch tra erbet e gwirionez pe d’ar gwazhañ toud roiñ an tamm aluzen d’ar paourkaezh Yann vrezhoneger klasker bara ! )\nKroget e oa “mat” an traoù neoazh daou vlez zo ! Pa oa bet dilennet an Aotrou Maer David Robo e miz Meurzh 2014 e oa bet anvet gantañ Patrick Mahé èl kuzulier-kêr dileuriet e-karg ag ar brezhoneg, sevenadur Breizh hag an darempredoù etrevrodal Breizh. En gavet e oa ar strollad da gentañ get ar maer ha goude get ar c’huzulier ti-kêr dileuriet. Reit e oa bet dezhe un teul get kinnigoù fetis evit kas àr-raok ar yezh e Gwened !\nDaou vlez goude, netra pe dost ha memes traoù a ya àr-gil !\nUn nebeut skouerioù :\nChomet eo bout Kêr Gwened da live 1 karta “Ya d’ar brezhoneg” reit e Miz an Azvent 2007 (pevar live a zo enni), Hrevez engouestloù kemeret get an ti-kêr e vehe bet tizhet al live 2 3 blez goude. 9 blez goude gortoz pell, gortoz gwell ???\nNe gresk ket mui niver a vugale en hentadoù divyezhek er gumun ha gwazhoc’h c’hoazh emañ niver a vugale é tigreskiñ abaoe an distro-skol 2016, en tu kontrel ag ar pezh a c’hoarvez e kêrioù a-live get Gwened (mammenn : sifroù distro-skol ar c’helenn divyezhek , Ofis ar brezhoneg 2014/2015/2016) ,\nLodenn e brezhoneg ag al lec’hienn internet ti-kêr Gwened n’eo ket mui hizivaet abaoe un nebeut mizioù . Da vare e oa bet savet al lec’hienn (tost 10 vlez ‘zo) e oa an ti-kêr é paboriñ e oa al al lec’hienn get ar muiañ niver a gerioù e brezhoneg ! Ne oa ket faos met abaoe emañ an ostilh-se àr-lerc’h ar mare é pesketa !,\nRaktres eil magouri ar gevredigezh Babigoù Breizh a zo aet da get dre faot ur gwir souten a-berzh ar strollegezhioù lec’hel , ti-kêr Gwened en o zouez ! ,\nMa vez kavet brezhoneg en 2 vediaoueg digoret abaoe 2 vlez n’eo nameit dre ar gwask bet lakaet get Ai’ta ! (ne oa ket raktreset skritell divyezhek erbet er raktresoù panellerezh, ha lakaet eo bet brezhoneg goude !) ,\nChañchet ‘vez plankennoù straed ar c’harter istorel (staliet tost 10 vlez zo, get un tamm brezhoneg àrne) tamm ha tamm get plankennoù straed “klasel” unyezhek! D’ar memes koulz e vez staliet get Kemper ha Naoned plankennoù-straed divyezhek bremañ …. ,\nDiaes eo kompren poell ar panellerezh-hent e Gwened : ur wezh diyhezhek, ur wezh hanter-divyezhek hag a wezhoù nann-divyezhek ( ha get fazioù yezh oc’hpenn rak ne faota ket an ti-kêr kas ar “mat da dennañ” d’an ofis evit bout reizhet !)\nUr panellerezh glad e galleg nemetken daoust d’an engouestloù àr ar poent-se lakaet er garta e 2007 , memes pa ‘vez chañchet panelloù zo pe krouet reoù nevez, ,\nTi-post kreiz Gwened nevesaet un nebeut mizioù-zo hep brezhoneg ha lakaet abaoe un nebeut panelloù divyezhek dreist ar c’hontoerioù en ur mod arouezel ha kollet en ur mor a c’halleg ! (ur youl gwir evit goulenn groñs un divyezhegezh dereat, pa oa bet kroget al labourioù, a vehe bout efedusoc’h. N’en defe graet an ti-kêr mann erbet evit ar brezhoneg en ti-post ma ne oa bet kaset ur bochad posteloù ha taolioù pellgomz d’an ti-kêr get ur strollad orañjez siwazh ! ),\nLid-digeriñ un Ti ar Vro, get ur feurm gwall disasur ( 3 blez hepken, ur feurm a c’heller bout adnevesaet bep blez, nameit ma vo kaset ul lizher get an ti-kêr 2 viz araok..) en ur savadur lec’h ma oa gwezhall kevrenn ar gwir Skol-veur Kreisteiz Breizh. Fiziet eo bet ar savadurioù (an estaj kentañ, goullo eo an eil estaj) d’un emglev bro get ur gevrat termenet ha digoret d’an daoulamm un “ti ar vro” hep implijad 6 miz goude bet digoret. “Da freskaat” emañ al lec’hioù hag dav eo d’ar c’hevredigezhioù o defe c’hoant (c’hoazh !) d’en em staliiñ da baeiiñ an tredan, an dommerezh, preniñ o bonnoù wifi mui ar c’houmanant rouedad ! Diaes komz a vrokusted a-berzh an ti-kêr neuze ! Ha ma vehe ar c’hoant get an ti-kêr da adtapout savadurioù (kastell an erminig) bet implijet gant Skol Uhel ar vro (lakaet e ti ar vro) a vehe kaoz ?\nErfin pa vez kavet un tamm brezhoneg get an ti-kêr (dav eo klask mat memestra ! ) emañ al lodenn e brezhoneg 3 pe 4 gwezh bihannoc’h evit ar galleg ! Skritelloù lakaet evit hetiñ ar blezad nevez a oa ur skouer a-feson ! Dav e oa d’ar paourkaez Yann vrezhoneger bleinier chom a-sav get e oto dirak ur skritell evit stadañ da vat e oa skrivet (burzhud !) un tamm brezhoneg àrne ! (get riskloù gwallzarvoudoù oc’hpenn! lâret e oa bet deoc’h e oa dañjerus ar brezhoneg àr an hentoù ! )\nNeuze , da betra a servij ur c’huzulier “dileuriad” e-karg ag ar brezhoneg n’en desu galloud erbet evit kas àr-raok an traoù e servijoù an ti-kêr ? Sklaer èl lagad an naer ne faot ket d’an ti-kêr kas da benn ur gwir politikerezh yezh evit ar brezhoneg !\nMet petra soñjal ivez ag ar c’homzoù dibunet get ar maer, David Robo, e kuzul rannvro Breizh, pa emañ é tisklêriiñ eo prest Ti-kêr Gwened da zegemer un eil lise Diwan ? Peadra da huñvreal !!!! Peseurt ster reiñ da seurt komzoù pa ne ra netra ti-kêr Gwened abaoe 2 vlez evit kas ar brezhoneg àr-raok pe diorren ar c’helenn divyezhek ?\nAliañ a reomp reomp neuze d’an Aotrou Maer da gejañ get e genseurt eus Kemper, a-benn gwelet penaos kas da benn ur politikerezh youlek evit ar brezhoneg er gêr kreiz hag en tolpad !\n« Hentoù-tizh : Kenderc’hel a ra ar Stad C’hall da zistruj ar brezhoneg!\nBenn ar fin ez eus bet staliet ur panellerezh divyezhek e ti ar c’hevredigezhioù e Gwened! »


Visby (distaget [ˈvɪsbyː], [ˈviːsbʏ] e svedeg) zo ur gêr eus Sveden, en enez Gotland. E 2012 e oa 23 576 a dud o chom enni. Kêr vrasañ an enezenn eo. Sez un eskopti eo ivez.\nUr gêr gozh eo Visby, ha miret-mat eo bet he ziez a wechall, en amzer ma oa ur porzh eus an Hansa. Abaoe 1995 emañ Visby war roll lec’hiennoù glad ar bed, gant an UNESCO. E-touez an aspadennoù eus an amzer dremenet e c’haller menegiñ ar mogerioù kozh, 3,4 km hed dezho, ha meur a iliz ivez.\nDont a ra touristed a-leizh da Visby e-pad an hañv, tud eus Sveden hag eus broioù all Skandinavia dreist-holl. Gallout a reer mont di gant kirri-nij pe gant bigi-treizh eus an douar-bras. Ur skol-veur zo, hag a zo staget ouzh skol-veur Uppsala abaoe 2013.\n↑ Gotland i Siffror\n↑ Hanseatic town of Visby (en) (fr)\nAdtapet diwar « https://br.wikipedia.org/w/index.php?title=Visby&oldid=1978098 »\nGlad bedel e Sveden\nKemmoù diwezhañ degaset d'ar bajenn-mañ d'an 6 Meu 2022, da 11:46.


Diforc'hioù etre adstummoù "Holen" - Wikipedia\nDiforc'hioù etre adstummoù "Holen"\nStumm eus an 23 Gou 2010 da 22:51\n2 okted lamet , 10 vloaz zo\nStumm eus an 23 Gou 2010 da 22:33 (kemmañ)\nStumm eus an 23 Gou 2010 da 22:51 (kemmañ) (dizober)\nAn [[holen]] a zo ur [[maenad]] graet eus [[kloridenn sodiom]] dreist-holl. An holen a zo ret evit ma vefe buhez war an douar, met e nebeudadoù. Fall e teu da vezañ d'al loened ha d'ar plant pa ez eus re anezhañ.\nUn temz-boued eo ivez, unan eus ar re goshañ hag ar re voutin er bed. Hag implijet e vez ivez evit ar [[salladur]], a zo un doare da virout ar boued gantañ. An holen evit bezañ debret a c'hall kaout meur a stumm : holen-taol puraet pe get, e meur a stummvent, blaz ha liv.\nPuraat an holennholen a ro un holennholen gwenn-kann ha munut, met kollet gantañ e berzhioù boued hag ouzhpennet ennañ harperioù ha danvez fluoret ha iodet. Implijet e vez ar muiañ gant an dud er bed avat. Implijet e vez ivez evit produiñ paper, gwiad, soavon ha skarzherioù.\n[[Skeudenn:France-Noirmoutier-Sel brut.jpg|thumb|300px|Holen eus [[Nervouster]] nevez dastumet]]\n* Holenn-maen : ur gwiskad maenad kalz holen ennañ eo, graet pell-pell zo dre ziaezhennadur lennoù pe morioù diabarzh. Eztennet e vez eneus ur vengleuz pe dre ensinklañ dour,\n* Holen-mor : produet eo dre ziaezhennañ an dour mor en ur [[palud]],\n* Gallout a reer tennañ an holen end-eeun eus ar mor dre an [[hili]], da lâret eo dour gant kalz holen ennañ.\nAdtapet diwar « https://br.wikipedia.org/wiki/Dibar:MobileDiff/775143 »


(Adkaset eus Arthur Le Moyne de la Borderie)\nArthur Le Moyne de La Borderie (bet graet alies anezhañ Arthur de La Borderie), Den meur war istor Breizh eus Gwitreg (1827-1901), tad istorouriezh vodern Breizh. Ar Borderie a zo ivez anv un takad douar e kumun Étrelles. Bet eo bet ivez un den a bolitikerezh, kuzulier ti-kêr, ha dilennad Il-ha-Gwilun e takad Gwitreg. Levezoniñ kalz a raio an emsav rannvroelour ha da-c'houde an hini broadelour. Moaian a zo da lavarout en deus c’hoazh ul levezon vras hiziv e-touez ar Vrezhoned evito da gompren gwelloc'h o istor. Setu al labour ramzel kaset a-benn gantañ : e c'hwec'h levrenn (miliadoù a bajennoù) pellgargapl war lec’hienn bibnum. Univ Rennes2.(hag o zrugarekaat a rankomp evit al labour skaniñ).\nBuhez Arzhur ar Borderie[kemmañ | kemmañ ar vammenn]\nGoude studioù war ar gwir e skol-veur Roazhon ez a da skol Chartrez. An hini kentañ (gwellañ) e voe d’an arnodennoù e 1852. En dielloù departamant Naoned e labouro eus 1853 da 1859. Seveniñ a raio kevredigezh arkeologiezh hag istorel Il-ha-Gwilun, bez' e vo prezidant eus 1863 da 1890, e labourioù fonnus, war amzeriou kozh Breizh a roio brud vat dezhañ da vezañ enoret evel istorour meur Breizh. Diskoachañ a raio dielloù lies war an amzer-grenn hag o studiañ spis a-benn displegañ darvoudoù ar rouantelezh hag an dugelez vrezhon. A-hervez en dije klasket kuzhat ha diverkañ alies levezon ar Franked hag ar C’hallaoued war an ensavadurioù breizhat. Levezoniñ kalz a raio an emsav rannvroelour o tont ha da-c'houde an hini broadelour betek hiziv-an-deiz. Nerzh a gaso d’an enklaskoù war gement tachenn ha levezoniñ a raio ur bern tud war o sell eus istor Breizh. Rener e oa eus ar gelaouenn en devoa krouet d’an oad a 25 bloaz : Revue de Bretagne et Vendée embannet adalek 1867 betek 1900.\nDen politikel[kemmañ | kemmañ ar vammenn]\nDilennet e vo da guzul departamant Il-ha-Gwilun eus 1864 betek 1871 hag adal ar memes bloavezh dilennet kannad e Gwitreg betek 1876. Kiriek e vo eus ar poellgor studi parlamantel bizskrivet entre 1872 ha bet embannet e 1874, o labourat war aktaoù ar gouarnamant difenn broadel, spisoc’h c'hoazh war Kamp-bac’h Konli : lec’h ma voe dalc’het prizonidi vrezhon en ur c’hamp bac’h un 50 mil bennak, stanket e doareoù spontus ha dizenel e 1871, ha ma varvo gant an naon hag eus ar c’hleñvedoù ur bern anezho. (Un engravadur brudet eus kamp-bac’h Konli a zo da welout e mirdi Kemper, graet gant Jan Moulin). Ur politiker eus an tu-dehoù ez oa, katolik ha roueelour, ne c’hwitae ket an tu bewech da flemmañ pe da vurutellañ ar pennaenou republikan gall. E 1875 e voto enep d’ar c'hraf a anv Wallon hag a gadarnao stumm republikan an ensavadurioù, ne gemero ket perzh e votadegoù al lezennou bonreizhel ha zeuio da heul. N’en em ginnigo ket adarre e 1876. E 1873 ec’h adsavo ar gevredigezh vrezhon hag a oa bet dispennet dindan ren gouarnamant Napoleon III e 1859, rak douetañs en devoa outi.\nSetu amañ e labour, miliadoù a bajennoù war istor Breizh, aes da bellgargañ : Levraoueg Skol-veur Roazhon 2\nAdtapet diwar « https://br.wikipedia.org/w/index.php?title=Arthur_Le_Moyne_de_La_Borderie&oldid=1852861 »\nKemmoù diwezhañ degaset d'ar bajenn-mañ d'an 25 Her 2019, da 18:21.


Emission Sinema : Cessez le feu\nEmission Sinema - Episode diffusé le 05.05.2017\nUr film sevenet gant : Emmanuel Courcol (2016).\nGant : Romain Duris, Céline Sallette (1e43).\nSetu amañ kentañ film hir Emmanuel Courcol, nen doa savet e-raog nemed unan berr. Hag un taol kàer en deus graet aze. Diouzh an tu arall e welomp Romain Duris é kemer ur lec'h ag an dibab war leurenn ar sinema gall. Gwelloc'h-gwell e ta da voud, ha stank ar filmoù lec'h ma vez gwelet (an heni diwezhañ, Confession, zo ur film braw ive).\nLakaad a ra Emmanuel Courcol un dra war-wel, un dra nad eo ket bet taolennet gwall liez er sinema : diaezamantoù ar soudarded o doa tremenet miziadoù er fozelloù-difenn e-pad ar brezel 14. N'eo ket ur fenomen staget douzh ar brezel-se hebkén. Ar re a oa bet dalc'het e kampoù ar marw gant an Nazïed, ar re a oa bet kaset d'an Aljeri, an Amerikaned o doa bevet brezel ar Viednam, heb kontiñ Irakiz hag Iranianed goude ar brezel etre o diw vro en doa padet eizh vloaz er bloazioù 1980. Hiziw-an-deiz, goude ur gwallzarvoud braz, goude ur gwalldaol bennag, goude ur soukad olleg, e vez savet diouzhtu-kàer bodadoù bredskoazelliñ (groupes d'aide psychologique) evid roiñ un tamm harp d'ar reuzidi (viktimed), evid o lakaad da gomz da gentañ, rag gant ar gomz e vez estaolet ar fromoù a beb sort a c'hell breinañ ar vuhez mar chomont da droiñ ha da dreñkañ e askre an den.\nSetu enta ur familh a Naoned, tri breur enni bet kaset d'ar brezel evel miliadoù a yaouankizoù arall. Jean zo bet lazhet war an talbenn. An daou arall zo daet d'ar gêr, mez n'eo ket divlam na dic'houli. Marsel n'hell ket komz a-c'houde, ha Jorj en doa kavet gwell achap beteg an Afrik evid ankouaad ar pezh en doa bevet dindan an obuzoù. Lec'h ma oa bet tri a vugale, ne chome gant ar vamm nemed ur paotr mud, mastorneg, daet da voud lard etre e gampr lec'h ma chome digomz an deiz-pad, ar gegin evid debriñ e soubenn hag an dro a rae bemnoz er ruioù. He zri mab neuze ne raent oll nemed rannañ he c'halon.\nKlask a rae ar vamm-se harpañ Marsel par ma c'helle, mez kàer he doa ober ne zae ket da benn ag her lakaad da brezeg. Red dezhi ansav ne gavehe ket Marsel ar gomz kén, ha goulennet sikour gant ur gelennerez karget a zeskiñ yezh ar sinoù d'he mab. Tra ma oa an traoù evel-se e Naoned e oa Jorj é kuitaad an Afrik evid distroiñ d'ar gêr. Gweled a raomp eno, en Afrik, ur fozell arall : an heni zo etre buhez an Europ ha heni ar Volta-Uhel en amzer-se.\nSkeudennoù kreñv zo er film-mañ, ar pezh a ziskouez ampartiz Emmanuel Courcol, bet senarist e-raog boud sevener. Ne bad ket pell ar skenenn brezel, ne ziskouez ket brasted an talbenn, mez "kompren" a raomp petra a c'helle boud bet an deizioù hag an nozioù-se e foñs ar fozelloù karget a fank, a dammoù houarn, a gorfoù marw ha m'oar-me. Gelliñ a raomp "kompren", mez etre ar c'hompren hag ar vuhez wirion eh eus un izlonk a vez santet gant ar soudarded : penaoz dezhe lâred ar pezh o deus bevet ? Penaoz lâred an efed a rae trouz an obuzoù é tarzhañ diehan war ar speredoù, an dober a gousked, loustoni ar c'horfoù, ar laoù, an aon, ar spont hag ar spouron a groge e peb unan da beb termen ? Penaoz ? N'eus ket tu ebed. Hag aez da lod ober goab ag ar "bPoilûed" pa n'hellent ket gouied ar pezh a oa bet ar brezel evite e gwirionez.\nDreist-oll pa ne chome, bloaziadoù goude, nemed plakennoù soudarded zo kavet e beredoù ar Somme pe pelloc'h. Heni Yann-Bêr Kalloc'h, bet lazhet e 1917, a oa bet kavet e bered Cerisy, e 1923 hebkén...\nJean-Claude Le Ruyet.20170505b.210F.


Jakob Jakobsen - Wikipedia\nUn timbr en enor da Jakob Jakobsen\nJakob Jakobsen (22 a C'hwevrer 1864 - 15 Eost 1918) a oa ur yezhoniour faeroat. Eñ eo an den kentañ eus an inizi Faero a dapas un doktorelezh, gant ur studiadenn war an norseg komzet gwechall en inizi Shetland.\nGanet e voe Jakobsen e Tórshavn, en inizi Faero, mab da Hans Nicolai Jacobsen eus Tórshavn ha Johanne Marie Hansdatter eus Sandoy. Ar bugel yaouankañ e oa er familh, goude div verc'h koshoc'h. Marc'hadour levrioù e oa e dad e Tórshavn, ha keiner levrioù.\nGoude ar skol gentañ e Tórshavn ez eas Jakobsen da Zanmark da 13 vloaz. Eno e talc'has gant e studioù ha mont d'ar skol-veur da c'houde, da studiañ daneg, galleg ha latin. E 1897 e tapas un doktorelezh gant ur studiadenn diwar-benn “det norrøne sprog på Shetland” (an norseg e Shetland).\nLabourat a reas Jakobsen ivez war al lennegezh faeroek dre gomz, hag embann un dastumad kontadennoù ha mojennoù, Færøske Folkesagn og Æventyr. Sellet a rae ouzh ar mojennoù evel ur vammenn evit studiañ istor e enezeg. Studiañ a reas ivez anvioù-lec'h an inizi ha sevel a reas gerioù faeroek nevez. An hini kentañ e voe o tiskouez e oa lec'hanvioù keltiek en inizi Faero.\nE 1891 e kenlabouras da sevel al levr Færøsk Anthologi, ennañ ur yezhadur ha pennadoù-lenn. E 1898 e kinnigas un doare-skrivañ nevez evit ar faeroeg, awenet gant e studiadennoù yezhoniezh. Klask a rae kinnig evel-se un doare-skrivañ aesoc'h evit ar vugale, met ne reas ket berzh ha dilezet e voe.\nEvit sevenadur Shetland ez eo Jakob Jakobsen un den a bouez. Labourat a reas e levraouegoù Bro-Skos ha war an dachenn, en inizi, e 1893-1895. Dastum a reas danvez er skridoù hag o kaozeal gant an enezourien a gomze ur rannyezh levezonet gant an norseg. Embannet e voe frouezh e labour en ur geriadur bras, e peder levrenn, etre 1908 ha 1921, e daneg. Goude e voe troet e saozneg hag embannet e stumm div levrenn e 1928 ha 1932. Hiziv c'hoazh e seller ouzh an oberenn-se evel unan a bouez bras evit ar studioù skandinavek.\nAdtapet diwar « https://br.wikipedia.org/w/index.php?title=Jakob_Jakobsen&oldid=1743822 »\nTud an Inizi Faero\nKemmoù diwezhañ degaset d'ar bajenn-mañ d'an 21 Meu 2017, da 17:29.


Pajenn:Quéré - Kanaouennou Kerne.djvu/13 - Wikimammenn\nPajenn:Quéré - Kanaouennou Kerne.djvu/13\nEUR GER ARAOG\nDa genta, ne sonjen ket scriva, ’vit difenn ar pez ’ zo merket e’l levr-ma.\nDa galz tud e’m eus lennet ar fablennou, da galz all e’m eus canet ar guerziou hag ar c’hanaouennou ’zo e’n-han. Oll int bet kavet, bep tro, deread meurbed hag, atao, oun bet aliet d’o c’hass da voulla.\nGoulscoude, meur a hini, marteze, a gavo abek.\nLod a raio faë — « Sorc’hennou ! a livirint, traou netra ! Da ober petra o lakat war baper ? »\nLod all a skrijo pa welint eul levr scrivet e-gis ar Gonidec. Ker kustum int da lavaret droug divar benn an Aotrou keaz-se, ma credont bea lammet, evit biken, he hano deus al levriou brezonec.\nAn traou ’ zo e’l levr-ma, ’ zo bet scrivet, pell amzer ’ zo. An hini ’n deus ho scrivet a zo maro. Epad he vuez, e’n doa eun teod lemm, hag e bluen, a flemme ’vel eun douchenn fouet. Mez ne savo ket evit difenn ar mod e’n deus kemeret da scriva ar brezonec. Rag-se potred ar grammadeg, a vezo tud sot ma teuont da grial ha da sponta.\nEvit ar re all, ar re a raio faë var an traou ’ zo contet el levr-ma, e tegasin da zonj deus geriou laret\nAdtapet diwar « https://br.wikisource.org/w/index.php?title=Pajenn:Quéré_-_Kanaouennou_Kerne.djvu/13&oldid=142360 »\nKemmoù diwezhañ degaset d'ar bajenn-mañ d'an 9 Eos 2018, da 22:08.


Gant red an dour: 10/2006\nHoalañ ec’h ene\nEn un enezenn e-kichen Java, er c’hevandir aziat, ez eus ur meuriad diorbid ha paour gant kustumoù dreistordinal. Bemdez evit tarzh-an-deiz e ya paotred ha merc’hed da gutuilh bleunioù hollgaer. Gwiskañ a reont anezho evel bravigoù. Fellout a ra dezho hoalañ oc’h ene gant ar bleunioù-se evit ma chomont gant o c’horfoù.\nN’eo ket fall ar boaz-se ! Me a gav din, e vefe un dra d’ober du-mañ ivez. Sur a-walc’h, n’eus ket aon ebet ganimp da goll hon ene. Met goût a reomp mat pegen ziaes eo evit meur a hini d’en em garout. En ur gemer an amzer evit en em fichañ gant traoù brav e teskomp pegen brav hag hegarat omp-ni.\nUn doare da hoalañ ma-unañ ha d’adsevel ar peoc’h ganin-me. Un doare da zizoleiñ levenez ar vuhez, priz pep devezh… Ur furnez da vat, n’eo ket ?\nkaset gant Rémi Chéno @ 08:00 0 evezhiadenn\nKrouet evit ar wirionez\nDec’h em boa selaouet ur brezegenn gant Timothy Radcliffe evit digoridigezh ar bloavezh e UCO e Angers. Lâret en doa un dra am boa selaouet c’hoazh, met evit ar wech-mañ, n’ouzon ket perak, skoet on bet ganti. Setu ar pezh en doa lâret :\nAr pesk a zo anezhañ evit neuial. Al labous a zo anezhañ evit nijal. An den a zo anezhañ evit klask ar wirionez.\nUr re bennak er sal a oa o c’hortoz ur ger all, d’am soñj. Meur a hini a lavarfe ez eo an den anezhañ evit ar garantez, hep mar.\nEvit ar wirionez omp bet krouet. Ret eo lezel al lavar-mañ troc’hañ e hent dre hor penn hag hor c’halon. Ar wirionez, da lavarout eo al logos, ur varregezh evit prederiañ, evit pouezañ an tu pe du… Tra difer an den eo ar c’hlask-mañ. Ma vefe gwir lavar Timothy, petra a cheñchfe em buhez ?\nkaset gant Rémi Chéno @ 15:22 0 evezhiadenn


Proviñs en Izelvroioù\nLec’hiadur Zuid-Holland en Izelvroioù\nPennlec'h Den Haag\nGorread 3 418,50 km²\ndouar 2 814,69 km²\ndour 603,81 km²\nHed 04° 30' .." Reter\nLed 52° 00' .." Norzh\nPoblañs 3 487 673\nStankter 1 239 ann./km²\nLec'hienn ar broviñs zuid-holland.nl\nZuid-Holland (pe Holland ar C'hreisteiz pe Kreisteiz Holland) zo unan eus proviñsoù an Izelvroioù, a-hed Mor an Hanternoz. Gwechall e oa ul lodenn eus proviñs kozh Holland, a voe daouhanteret e 1840. Unan eus proviñsoù pobletañ an Izelvroioù eo, gant 3,45 milion a annezidi e 2005 (20% eus poblañs an Izelvroioù). En-dro dezhi emañ Zeeland er c'hreisteiz, Noord-Brabant er gevred, Gelderland ha proviñs Utrecht er reter, ha Noord-Holland en hanternoz. Den Haag (pe 's-Gravenhage) eo kêr-benn ar broviñs.\nAdtapet diwar « https://br.wikipedia.org/w/index.php?title=Zuid-Holland&oldid=1949306 »


Pajenn:Morvan - Buez ar Zent, 1894.djvu/657 - Wikimammenn\nPajenn:Morvan - Buez ar Zent, 1894.djvu/657\n23 a Vengolo\ndale da veza habil var ar skianchou sakr hag eur skouer a bep seurt vertuziou. Neuze sant Per her belegaz hag hen digasaz e Frans da brezeg ann Aviel, var a lavar lod da vihana ; rak ann holl ne leveront ket ann dra-ze.\nGoulskoude ann dra-ma ne viraz ket outhan da bourvei gant ar brasa aked da holl ezommou ann dud fidel. Ho asambli a rea enn noz er mengleuziou a zo dindan\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/657&oldid=137888 »


Trouz ar Gaouenn de Yann-Fañch Jacq - Roman Langue bretonne Adulte apprenant\n> Livres en breton >TROUZ AR GAOUENN\nGenre Roman en breton, adulte apprenant\nAbaoe 30 vloaz emañ Bertrand ha Veronique o chom e Cergy-Pontoise. Met diaesoc’h eo dezho gouzañv aer saotret korn-bro Pariz. En oad da vont war o leve emaint. Ur mare mat evit kuitaat ar gêrbenn evit mont… da Vreizh ? C’hoant bras en dije Bertrand. Mezeg eo ha laouen e vije da reiñ an dorn da geneiled ar vro. Met hi, renerez an dielloù, n’eo ket a-du, e mod ebet. Dilojañ a reont, memestra, evit mont da chom en un ti-skluz. Ha levezonet Véronique gant hengoun an hini a oa perc’henn araozo…\nDans la catégorie Livres en breton


Mirva natur Ar Veneg | Destination Coeur de Bretagne - Kalon Breizh\nHome / Anavezout / Mirvaoù natur / Mirva natur Ar Veneg\nWar gumun Brenniliz emañ mirva natur ar Veneg ennañ un daouarc’heg volzennek, un takad geunioù trenk, lanneier ha pradeier gleborek.\nUr glad dibar\nEr Veneg emañ taouarc’heg volzennek diwezhañ Breizh a zo buhez enni c’hoazh. En ur ober 5 000 bloaz e oa savet eno pemp metrad taouarc’h hag a ro bod da spesadoù skoueriek an taouarc’hegi, en o zouez ar glizheolez-delioù-ront , man-pennek-ar-geunioù, al lin gouhinet ha he c'henseurtezed al lin-geun, al lin-raned-munut, jañsif-ar-geunioù, man-taouarc'h La Pylaie ha man-taouarc'h Austin, dibar anezhe.\nAnnezet eo he foulloù-dour gant an nadozed-aer, an naered-bro, ar muenned dour, ar minoc’hed-dour. Ingal e vez ar falc’huned-gwez hag ar skouled-korz o c’hournijal a-us d’ar mirva war glask o boued. Met al lapoused a weler an aliesañ eo, hep mar ebet, ar sidaned-prad hag ar strakiged-lann.\nUr gevredigezh war he labour\nEvit kempenn al logelloù tro-dro e vez falc’het gant Breizh vev al lanneier hag ar pradeier paour, distrouezhet an douareier fraost ha troet ar c’hoadeier rousin da lanneier. Ent uveloc’h e vez distanket ar c’hlasvez e lec’h-mañ-lec’h gant ar gevredigezh kuit d’ar plant ralañ kevezañ ouzh ar spesadoù trec’h. Liorzherezh eo met ivez an doare nemetañ da virout spesadoù deuet da vezañ raloc’h-ralañ.\nNepell diouzh Ar Veneg ez eus ur stêr hag a ro bod d’un dek familh avanked bennak en o bleuñv e-mesk an dourgon, al loaioù-raned hag ar meskl dour dous. Evezhiet e vez ar pobladoù avanked gant Breizh vev hag aozadurioù all. Emellout a ra Breizh vev, gant an araezioù a zo dezhi, pa vez tud c'hrignous o klemm eus an dic’hlannoù deuet diwar ar stankelloù savet gant al loened-se.\nE-pad an hañv e veoc’h degemeret e ti ar mirva natur, e kreiz ar gêriadenn ha gellout a reoc’h gweladenniñ an diskouezadeg diwar-benn an avanked hag an daouarc’heg.\nAn degemererez a roio deoc’h an holl ditouroù diwar-benn an abadennoù natur kinniget gant Breizh vev er Menez Are. Na lezit ket ho re heuzoù war ho lerc’h !\nMa n’ho pez ket tro da gemer perzh en hon abadennoù, grit anaoudegezh gant al lec’h dre al levrig displegañ da bellgargañ.\nTi Butun – Ti mirvaoù Menez Are\nPostel : monts-arree@bretagne-vivante.org


Setu 20 vloaz 'zo, e Plougoñ, ur gêriadenn er C'hab e Breizh he deus stourmet kalet, tra dic'hortoz, a-enep sevel ur greizenn nukleel war an aod... Un adsell war an afer-se.\nL'enfer vert des Bretons\nBep bloaz, abaoe tregont vloaz bremañ, e teu ar bezhin glas d'aloubiñ kalz eus traezhennoù Breizh. Ar programmoù enepsaotradur n'int deuet gwech ebet a-benn da herzel ouzh o faotadur. Gwashoc'h eo deuet da vezañ zoken e-kerzh ar (...)\nIstor ar friturioù pesked e Douarnenez kontet gant merc'hed hag o deus labouret enno etre 1905 ha 1989: ar stourmoù hag an harzoù-labour o deus graet gant martoloded a-dal da vistri na oant ket prest da reiñ goproù uheloc'h. « Derc'hent-dec'h (...)\nD'ar c'hentañ a viz Gouere 2005 eo paouezet ar Morzhol-Plader n°125 Schneider ha Cie eus ar bloavezh 1867 da labourat e stal-labour gozh govelioù arsanailh Brest. Kontañ a ra ar film an devezh diwezhañ, hini tri den o labourat war (...)\nLa parole assassinée\nE-pad an hañv 1909 hag hini 1910 ez eus bet ul luc'hskeudenner o vale a-hed aodoù Breizh hag graet en deus ouzhpenn 300 skeudenn a galite uhel hag arzel. Morse n'en doa na diskouezet na lakaet war wel ar skeudennoù-se pa oa bev. Piv (...)\nDistro eo Gwenn da Lann Vraz, ul ledenez gouez eus aodoù Breizh. Deuet eo en-dro gant ar soñj kuzh adkavout Mark, karantez he yaouankiz. Met e penn mirva naturel ar vro emañ bremañ Mark, ha bec’h ‘zo savet etrezañ (...)\nLe galo de Matao\nRenée Ménage / Claude Jourdain\nMatao, buhezour e bro C'halloù, a gont e liamm gant ar gallaoueg.\nLe mai breton du joint français\nPevar bloaz goude miz Mae 68, ez eus ul lañs a genskoazell er vro a-bezh pa ra labourerien ar Joint français harz-labour e Sant Brieg hag e teu da vezañ un afer bolitikel vroadel.\nFilm ofisiel ar « Le Raggalette » graet gant an Mr Bing e 1995; gant Zebra (kan), Johni Bob (kan), Arno Futur (kan), produet gant Mr Bing.\nLe voyage de Jacky\nAr sonerien-mañ a zo o chom e Speied, er Faoued, e Langoned : Kreiz Breizh eta. Jacky Molard, un den sioul a zo e kreiz al lusk abaoe tregont vloaz, etre eñvorennoù ha digoradur.\nLéon, Henri et Jo\nTri breur int, oadet etre 60 ha 70 vloaz, dizimez ha labourerien-douar. Pa oa marvet o mamm, e laboure Jo en diavaez. An ti-feurm a zo degouezhet gant an daou all. Setu pell 'zo o deus rannet al labour; Henri a vez er parkeier ha Leon a ra war-dro (...)


Buhez ar Sent/1894/Herri - Wikimammenn\nBuhez ar Sent/1894/Herri\n◄ Bonavantur Herri Ann Introun-Varia Garmes ►\nO veza dihunet var gement-se, e sonjaz n’en doa mui nemed c’houec’h devez da veva, ha setu hen raktal da ober kement a ioa enn he c’halloud evit en em lakaat e stad da rei eunn ene mad da Zoue. Pa oue tremenet ar c’houec’h devez, e kredaz oa a benn c’houec’h miz e tlie mervel, ha setu hen adarre ha konsakri ann holl amzer-ze d’ann oberiou a zevosion, a binijenn hag a drugarez. Da fin ar c’houec’h miz, e sonjaz oa sur da vihana da vervel a benn c’houec’h vloaz goude m’en doa bet he uvre, ha setu hen da boania muioc’h eget biskoaz evit en em ziouall diouz ar pec’hed ha kreski bemdez he virit dirak Doue.\nA benn eunn tachad goude, ar Pab Beneat VIII a renkaz kuitaat Rom, el leac’h m’edo e riskl da goueza etre daouarn he enebourien, hag a deuaz d’ann Allemagn da c’houlenn sikour digant ar roue. Herri a skoaz raktal d’ann Itali gant he arme, hag a lakeaz adarre ar pab var he dron. Neuze Beneat VIII a roaz d’ezhan ar gurunenn a impalaer gant eur zolanite vraz.\nAdtapet diwar « https://br.wikisource.org/w/index.php?title=Buhez_ar_Sent/1894/Herri&oldid=27790 »\nKemmoù diwezhañ degaset d'ar bajenn-mañ d'an 4 Du 2011, da 18:14.


Brezhoneg : galv da vanifestiñ d'an 19 a viz genver - Roazhon\n≡ Petra gortoz e 2022 evit ar c’helenn brezhoneg ?\nUr c’helc’hlizher nevez a-zivout ar c’helenn yezhoù « rannvro » a zo bet embannet e dibenn 2021. A-drugarez dezhoñ e vo suraet ar c’helenn dre soubidigezh er skolioù Diwan, tamm pe damm, hag echu gant ar parded, dre ret, er skolioù publik hag er skolioù katolik ivez. Hir eo an hent c’hoazh ha n’eo ket ar skoilhoù a vank met dav eo profitañ deus an traoù pa yeont war-raok !\nMet dav e vo stourm hag en em sevel holl asambles e miz Genver evit stourm ouzh Blanquer c’hoazh hag adarre, ne vern stad ar c’hleñved COVID 19 !\nTraoù niverus ha mil a-bouez (niver a bostoù er c’henstrivadegoù, lec’hioù stummadur a orin, stummadur dibaouez, DHG evit an eil derez..) zo bet kaset d’an danvez Kenemglev Stad -Rannvro, evit treuzkas hor yezh, a vo sañset bezañ votet e miz C’hwevrer gant ar rannvro ! Hag emañ ar rektor dre urzh Blanquer o klask distruj pet tra gant kinnigoù fetis ar rannvro ! Ne c’hellomp ket gouzañv an dra-se !\nUn emvod kelaouiñ a vo d’ar 5 a viz Genver e Kemper gant DIWAN, DIV YEZH BREIZH, KELENNOMP!, DIVASKELL, KEVRE BREIZH ha galvet e vo ar gerent, ar gelennerion, an holl a zo kar d’hor yezh d’en em dolpañ d’ar Merc’her 19 a viz Genver tro 2 e GM dirak rektordi Roazhon !\n≡ Kenemglev Stad -Rannvro : Sañsuriñ a ra Retkor Roazhon kinnigoù ar Rannvro evit ar c’helenn brezhoneg\nKlevet hon eus komz e-pad ar vakañsoù e oa bet SAÑSURET (pajenn skouer dindan) gant rektorelezh akademiezh al lodenn a-bezh evit ar c’helenn brezhoneg eus ar c’hinnigoù savet e penn kentañ miz Here gant ar rannvro evit ar « c’hendivizad a-ziforc’h evit treuzkas yezhoù Breizh ha diorren an implij anezho er vuhez pemdez« ( da heul an ezhommoù renablet : lenn amañ hag aze). Savet eo bet kinnigoù dister ha dismegañsus e plas. Ur gwir disklêriadenn brezel a-berzh ar rektor a zo tost-mat ouzh Blanquer .\nUn emvod kelaouiñ a vo dalc’het d’ar 5 a viz Genver e Kemper geneomp ha gant DIWAN, DIV YEZH BREIZH , DIVASKELL ha KEVRE BREIZH evit disklêriañ seurt emzalc’h a-berzh rektor Akademiezh Roazhon !\nKevredigezh evit ar c’helenn brezhoneg\ntolpadeg evit ar brezhoneg\nMarcel Texier 05/01/2022 20:38\tAt\t20 h 38 min\nBlanquer o tistrujan hor yez = Daech o tistrujan Palmyre.